title: Barys Astana

text: Barys Astana on Kazakstanin pääkaupungin Astanan jääkiekkojoukkue, joka pelaa KHL:n itäisen konferenssin Tšernyšov-divisioonassa.


title: Barys Astana

text: Barys Astana perustettiin 1999, ja ensimmäisen kautensa se pelasi 2001–2002. Joukkue pelasi Kazakstanin mestaruussarjassa 2001–2007, jonka jälkeen se siirtyi Vysšaja Ligaan 2007 ja edelleen KHL:ään, kun sarja perustettiin 2008.


title: Barys Astana

text: Ari-Pekka Selin toimi joukkueen päävalmentajana kaudella 2013–2014. Raimo Helminen kuului seuran valmennusryhmään kausilla 2013–2014 ja 2015–2016.


title: Barys Astana

text: Nykyisin Barys Astanan kakkosjoukkue pelaa Kazakstanin mestaruussarjassa, jonka se voitti 2008 ja 2009."Tilanne 9. tammikuuta 2019"


title: Mokkapannu

text: Mokkapannu tai espressopannu (ital. "La Moka" tai "Moka Express"), Suomessa myös mutteripannu, on keitin, jolla valmistetaan mokkakahvia liedellä. Se on yleensä alumiininen, paitsi kahva, joka voi olla bakeliittia. Pannun kehitti italialainen Alfonso Bialetti vuonna 1933. Mokka-sanan alkuperä löytyy jemeniläisestä kaupungista Mochasta, jossa kahvi on tärkeä vientituote.


title: Mokkapannu

text: Tavalliseen suodatinkahviin verrattuna mokkapannulla saatu kahvi on vahvempaa ja kofeiinipitoisempaa, koska sillä saavutetaan paineen takia korkeampi lämpötila kuin kahvinkeittimellä. Paine on kuitenkin pienempi kuin espressokeittimillä saavutettava paine, joten kahvi poikkeaa varsinaisesta espressosta. Pannuja on olemassa useita eri kokoja, yhdestä kupista (3 cl) kahdeksaantoista.


title: Mokkapannu

text: Pannun alaosa (kaaviossa merkitty kirjaimella A) täytetään vedellä aina venttiiliin asti. Suodatin (B) asetetaan paikalleen alaosan sisään ja täytetään hienoksi jauhetulla espressokahvijauheella. Yläosa (C), jossa on toinen suodatin, ruuvataan tiukasti alaosaan kiinni. Lämmitettäessä pannua liedellä vesi alkaa kuumentua ja höyrystyä. Paineen kasvaessa vesihöyry pakottaa veden suodattimen putkeen ja ylöspäin kahvijauheen läpi. Lopulta kahvi kerääntyy yläosaan. Kun alaosa on lähes tyhjä vedestä, kuuluu pientä porisevaa ääntä. Tällöin pannu tulee poistaa liedeltä, jottei kahvi paahtuisi.


title: Torpedo Nižni Novgorod

text: Torpedo Nižni Novgorod () on venäläinen KHL-sarjan läntisen lohkon (konferenssin) Tarasov-divisioonassa pelaava jääkiekkoseura. Volgan varrella sijaitsevasta, runsaan 1,2 miljoonan asukkaan Nižni Novgorodista oleva joukkue pelaa nykyisin kotiottelunsa "Nagornyi" -monitoimihallissa (Нагорный). Nimensä GAZ-autotehtaan edelleen sponsoroima seura on saanut historiallisesta autojen korimallista kuten muutkin Neuvostoliiton autoteollisuuden aikanaan tukemat joukkueet. Joukkueen valmentajana toimii latvialainen Peteris Skudra (8.7.2013).


title: HK Vitjaz

text: HK Vitjaz (, suomeksi ”Ritarit”) on venäläinen ammattilaisjääkiekkojoukkue, joka pelaa KHL:ssä. Joukkueen kotikaupunkina toimii Podolsk ja kotihallina on 5 500-paikkainen Ice Hockey Palace. Seuran farmijoukkueena toimii VHL-liigassa pelaava Dinamo Pietari.


title: HK Vitjaz

text: Seura perustettiin vuonna 1996 Podolskissa Venäjällä nimellä Vitjaz Podolsk ja joukkueen kotiareenana toimi Podolskin Vityaz Ice Palace aina vuoteen 2003 asti. Vuonna 2004 joukkue muutti lähikaupunkiin Tšehoviin, muuttaen nimensä Vitjaz Tšehoviksi ja pelaten kotipelinsä uuden kaupungin 1 370-paikkaisessa Ice Hockey Centerissä. Hallia laajennettiin kaudella 2007–2008 3 300-paikkaiseksi.


title: HK Vitjaz

text: Vitjaz pelasi kaudella 2000–2001 Venäjän pääsarjassa, mutta kausi ei päättynyt odotusten mukaisesti: 34 pelistä joukkue voitti vain kuusi ja hävisi 23, muiden pelien päättyessä normaalin peliajan ulkopuolella. Joukkue päätyikin karsintasarjaan, jossa se tiputettiin Vysšaja Ligaan. Vuonna 2005 Vitjaz selviytyi liigan finaaliin, sijoittuen toiseksi HK MVD:n voittaessa finaalisarjan lukemin 4–1. Vakuuttavien otteidensa myötä Vitjaz nousi kuitenkin pelaamaan takaisin Venäjän pääsarjaan.


title: HK Vitjaz

text: Tšehovin debyyttikausi KHL:ssä ei ollut häikäisevä – 56 pelatusta pelistä joukkue kirjasi 11 voittoa (joista viisi jatkoajalla) ja hävisi suoraan 45, joista 12 jatkoajalla. Kauden 2008–2009 joukkue päättikin 40 pisteellä, joka oikeutti 23. sijaan, voittaen liigan jumbosijalla olleen HK Himik Voskresenskin (nykyisen HK Atlantin) yhdellä pisteellä.


title: HK Vitjaz

text: Kautta synkisti 13. lokakuuta pelattu Vitjazin kotipeli Avangard Omskia vastaan, jossa Omskin 19-vuotias Aleksei Tšerepanov tuupertui vaihtoaitioon ja kuoli myöhemmin paikallisessa sairaalassa. Kuolinsyyksi ilmoitettiin sydämenpysähdys. Keskustelua kuolemassa herätti se, että defibrillaattorin akku oli tapahtumahetkellä tyhjä sekä lääkintähenkilökunnan verkkaisuus tilanteessa.


title: HK Vitjaz

text: Kausi 2009–2010 ei ollut sen valoisampi joukkueen osalta kuin edeltäjänsäkään – vakavista talousongelmista kärsinyt joukkue päätyi jälleen 23. sijalle, kirjaten vain 18 voittoa, joista kolme jatkoajalla ja kaksi voittolaukauskisassa. 54 pistettä 56 ottelusta kerännyt joukkue johti ylivoimaisesti KHL:n rangaistusminuuttitilastoa 1 522 minuutilla – eniten rangaistuksia kärsi joukkueen Darcy Verot (374 min 34 pelissä), voittaen koko liigan rangaistusminuuttipörssin ylivoimaisesti verrattuna toiseksi tulleen Aleksei Litvinenkon minuutteihin (181 rangaistusminuuttia).


title: HK Vitjaz

text: Samalla kaudella seura sai kyseenalaista huomiota 9.1.2010 pelatussa Vitjaz Tšehovin kotipelissä Omskia vastaan, jossa peli pysäytettiin ensimmäisessä erässä kolmen minuutin ja 39 sekunnin kohdalla pelin muuttuessa molemmat vaihtoaitiot tyhjentäväksi rähinäksi. Joukkueet kirjauttivat yhteensä 707 jäähyminuuttia, joka oli uusi maailmanennätys (eniten jäähyminuutteja yhdessä jääkiekkopelissä), ja 33 pelaajaa poistettiin pelistä, kuten myös molemmat päävalmentajat. Yhteensä vain neljä pelaajaa selvisi ilman pelirangaistusta ja peli keskeytettiin. KHL määräsi yhteensä noin 5,7 miljoonan ruplan (n. 142 000 €) sakot, joista Vitjazille koitui maksettavaksi neljä miljoonaa ruplaa (n. 99 000 €). Lisäksi useat pelaajat saivat pelikieltoja.


title: HK Vitjaz

text: Kaudella 2010–2011 Vitjaz päätyi 23 joukkueen liigassa sijalle 21, keräten 54 pelissä 52 pistettä. Joukkue voitti peleistään 17, joista yhden jatkoajalla ja kolme voittolaukauskisassa.


title: HK Vitjaz

text: Kaudella 2011–2012 joukkue ei menestynyt paremmin kuin edellisinäkään kausina, päätyen lopulta viimeiselle sijalle, 23:nneksi, keräten 54 ottelussa 44 pistettä. Kohua kauden aikana herätti muun muassa Traktor Tšeljabinskin ja Vitjazin välinen kohtaaminen 26. marraskuuta 2011, jossa joukkueen Jeremy Yablonski löi Aleks Riazantsevia niskaan. Yablonski sai tempauksestaan KHL:n hallitukselta koko loppukauden mittaisen pelikiellon. Myös Yablonskin joukkuetoveri Kip Brennan sai 15 ottelun pelikiellon murjottuaan Traktorin Maksim Maminin.


title: HK Vitjaz

text: Jääkiekkomaailmaa värittänyt NHL:n työsulku toi Vitjazin riveihin kaudelle 2012–2013 venäläis-kanadalaisen puolustajan Andrei Markovin, joka merkkautti 21 pelaamassaan ottelussa tehot 1+6, keräten 16 jäähyminuuttia. Kausi joukkueen osilta itsessään ei ollut aikaisimpia kummoisempi; 26 joukkueen liigassa Tšehov päätyi sijalle 22, voittaen 52 pelistä 11 ja häviten 26 peliä. Jatkoaika-/voittolaukausvoittoja joukkueelle kertyi seitsemän ja häviöitä normaalin peliajan jälkeen kertyi kahdeksan.


title: HK Vitjaz

text: Kesällä 2013 joukkue ilmoitti siirtyvänsä takaisin lähtökaupunkiinsa Podolskiin, pelaten kotipelinsä vanhassa kotihallissaan, 5 500-paikkaisessa Vitjaz Ice Palacessa kaudesta 2013–2014 alkaen.


title: HK Vitjaz

text: "Päivitetty 7.1.2019"


title: Turun Helluntaiseurakunta

text: Turun Helluntaiseurakunta on helluntaiherätyksen piiriin kuuluva seurakunta Turussa. Seurakunnan jäsenmäärä on noin 1 600 henkeä. Seurakunta perustettiin 69 perustajajäsenen voimin vuonna 1921. Ensimmäiset lähetystyöntekijät lähtivät seurakunnasta jo vuonna 1929 Mantšuriaan.


title: Turun Helluntaiseurakunta

text: Seurakunnalla on rukoushuone Turussa osoitteessa Puistokatu 6 b. Seurakunta omistaa myös Mix-nuorisokahvilan ja Turun kristillisen kirjakaupan Turussa ja Kupiluodon leirikeskuksen Sauvossa. Seurakuntaan kuuluvat seuraavat rukouspiirit: Mynämäen rukouspiiri, Nousiaisten rukouspiiri, Piikkiön rukouspiiri, Liedon torikirkko, Raision rukouspiiri ja Yläne-Paattisten rukouspiiri.


title: Turun Helluntaiseurakunta

text: Seurakunnan toimialue oli aiemmin laajemmalla alalla Varsinais-Suomessa, mutta kasvun myötä 1970–1980-luvuilla perustettiin Uudenkaupungin ja Naantalin helluntaiseurakunnat erottamalla ne itsenäisiksi seurakunniksi Turun helluntaiseurakunnasta. Kristillinen seurakunta Uusipesula Varissuolla erotettiin omaksi seurakunnakseen marraskuussa 2005. Viimeisin jakautuminen tapahtui vuoden 2009 alussa, kun Asemaseurakunta Paimiossa tuli omaksi seurakunnakseen. Turun helluntaiseurakunnalla on yhä toimintaa monissa Turun ympäristökunnissa.


title: Turun Helluntaiseurakunta

text: Turussa oli 1900-luvun alussa ollut kaksi hengellistä herätystä, Frans Hannulan mukaan nimetty Hannulan herätys vuosina 1902–1905 ja vuonna 1914 vapaakirkollisten saarnaajien Eeli ja William Jokisen kokoussarjan aiheuttama herätys, jonka seurauksena Turun Christian Endeavor -liikkeeseen liittyi liki 300 uutta jäsentä. Varsinainen helluntaiherätys tuli kuitenkin vasta vuonna 1911, kun Turussa vieraili liikkeeseen kuuluva pastori Thomas Ball Barratt Norjasta, joka piti 13. lokakuuta 1911 puhetilaisuuden entisen Turun Akatemian juhlasalissa. Kuulijoita oli silloisen "Turun Sanomien" pikku-uutisen mukaan ”verrattain runsaasti”. Barrattin lähdettyä Turussa jatkettiin rukouskokouksia ja rukoiltiin innokkaasti Pyhän Hengen vuodatuksen puolesta.


title: Turun Helluntaiseurakunta

text: Lokakuussa 1912 Turkuun saapui toinen norjalainen helluntaisaarnaaja Gerhard Olsen-Smidt (1879–1938), joka alkoi pitää kaupungissa herätyskokouksia ja toimi herätyksen johtajana aina vuonna 1925 tapahtuneeseen vangitsemiseensa ja Norjaan-paluuseensa asti. — Ensimmäisen maailmansodan aikana 1914–1917 hän ei voinut oleskella Suomen suuriruhtinaskunnassa.


title: Turun Helluntaiseurakunta

text: Aluksi kokoukset pidettiin edelleen Akatemian juhlasalissa, mutta pian sen käyttö kiellettiin. Silloinen arkkipiispa ja muu korkea papisto varoitteli lehdissä helluntaiherätyksestä ja kielsi vuokraamasta saleja herätyksen käyttöön. Tämän vuoksi kokouspaikat vaihtelivat ja niitä pidettiin palokuntatalolla, työväentalolla, Vähäväkisten salissa ja Toivo II:ssa. Metodistipastori Pekka Nuutinen salli myös metodistikirkon käytön rukouskokouksia ja muita pienempiä tilaisuuksia varten. Tästä kuitenkin kanneltiin metodistien piirisihteerille Harras Aulangolle, joka vaati Nuutista perimään tilojen käytöstä vuokraa. Tämä ei käynyt Nuutiselle, joka erosi metodistikirkosta ja liittyi helluntaiherätyksen piiriin entistä vankemmin. Barrattkin kävi uudelleen Turussa vuonna 1913, jolloin järjestettiin Littoistenjärven rannalla ensimmäinen kastetilaisuus, sillä herätyksen piirissä oltiin siirrytty aikuis- eli uskovienkasteen kannalle. Kastajana toimi Olsen-Smidt ja kastettuja oli tuolloin 20.


title: Turun Helluntaiseurakunta

text: Vuonna 1914 Turun helluntailaiset vuokrasivat ensimmäisen oman kokoushuoneen Multavierunkatu 6:ssa, jossa oli 75 istumapaikkaa. Kuitenkin kyseisen kokoushuoneen sulkivat jo 1915 venäläiset santarmit. Tämän jälkeen kokouksia jatkettiin kodeissa. 1915 pidettiin uusi kastetilaisuus Kupittaalla, jolloin kerrotaan kastetun 65 henkeä. Tämän jälkeen kastetilaisuuksia pidettiin säännöllisesti joka kesä, kunakin kertana noin 20-30:n tullessa kasteelle, tosin kaikki eivät olleet Turusta.


title: Turun Helluntaiseurakunta

text: Vuonna 1921 pidettiin helmikuun loppupuolella viikon mittaiset raamattupäivät Kaskenkatu 16b:ssä. Puhujina olivat Gerhard Olsen-Smidt ja Väinö Pfaler. Tilaisuuden päättäjäispäivänä, sunnuntaina 27. helmikuuta klo 16 perustettiin virallinen paikallisseurakunta, joka nimettiin Turun Helluntaiseurakunnaksi. Perustajajäseniä oli 69, joista naisia 52 ja miehiä 17. Turun helluntailaisista ne, jotka eivät liittyneet tähän seurakuntaan, jatkoivat kokoontumista joko helluntaiystävien nimellä ja osa helluntaikansan nimellä.


title: Turun Helluntaiseurakunta

text: Seurakunnan ensimmäiseksi saarnaajaksi valittiin F. A. Estlander, joka aiemmin oli toiminut baptistien joukossa. Seurakunnankokouksista alettiin pitää kirjaa vasta vuonna 1925, jonka vuoksi tiedot alkuvuosien toiminnasta ovat heikkoja. Kokoontumiset olivat aluksi Puutarhakatu 37:ssä, josta siirryttiin vuonna 1923 Aninkaistenkatu 10:een. Seurakunnan jäsenistössä oli huomattavaa liikkuvuutta, sillä väkeä liittyi, lähti tai erotettiin sangen vilkkaasti.


title: Turun Helluntaiseurakunta

text: Olsen-Smidt tuomittiin Helsingissä vuonna 1925 kuudeksi kuukaudeksi vankeuteen haureudesta. Tuomio merkitsi helluntailiikkeelle huomattavaa kriisiä.


title: Turun Helluntaiseurakunta

text: Vuonna 1926, jolloin tehtiin ensimmäinen kunnollinen jäsenluettelo sitten perustamisen, vain noin puolet perustajista oli yhä jäseniä. Jäsenmäärä oli kuitenkin kasvanut 86:een.


title: Turun Helluntaiseurakunta

text: 13. syyskuuta 1926 valittiin uudeksi seurakunnan saarnaajaksi ja johtajaksi pastori Väinö Pfaler, joka oli aiemmin ollut mukana seurakunnan perustamisessa. Samassa kuussa seurakunnan nimi muutettiin Smyrnaksi, sillä raamatulliset nimet olivat tulleet muotiin helluntaiseurakunnissa. Pfalerin aikana alettiin myös tehdä evankeliointityötä Turun lähikunnissa, ainakin Raisiossa, Piikkiössä, Liedossa ja Naantalissa. Pfaler oli tullessaan Turkuun helluntaiherätyksen lehden "Ristin Voiton" päätoimittaja, ja seurakuntalaiset olivatkin innokkaana levittämässä kyseistä lehteä. Pfaler jätti virkansa syksyllä 1928, jolloin "Ristin Voiton" toimitus siirtyi Helsinkiin.


title: Turun Helluntaiseurakunta

text: Pfalerin jälkeen seurakunnassa palveli vuodesta 1929 vuoden verran lähetyssaarnaaja Evert Carlsson Ruotsista, ja hänen aikanaan seurakunta kasvoi. Hänen lähdettyään lähetyskentälleen Kiinaan hän sai monta vuotta rahallista tukea Turun helluntaiseurakunnalta.


title: Turun Helluntaiseurakunta

text: Häntä seurasi saarnaajana ja johtajana myös ruotsalainen Carl Forsberg 4. elokuuta 1930 alkaen. Tällöin seurakunnasta tuli kaksikielinen ja kaikki saarnat ja puheet käännettiin suomeksi ja ruotsiksi. Seurakunta saikin runsaasti uusia jäseniä molemmista kieliryhmistä. Vuonna 1932 kastettiin 70 uskoontuullutta, jolloin seurakunnan jäsenmäärä kohosi 250:een. Tänä aikana seurakunta olikin muuttanut isompiin tiloihin Aninkaistenkatu 1:een, jonne mahtui istumaan 225 henkeä. Forsberg joutui jättämään työnsä marraskuussa 1932 johtuen sairaudestaan ja siitä, että viranomaiset eivät antaneet hänelle enää työlupaa. Niinpä seurakunnasta tuli jälleen yksikielisesti suomenkielinen ja ruotsinkieliset perustivat oman seurakuntansa nimeltään Filadelfiaförsamlingen i Åbo.


title: Ida Corr

text: Ida Corr (s. 14. maaliskuuta 1977 Århus, Tanska) on tanskalainen laulaja, säveltäjä ja musiikkituottaja. Hänen yksi tunnetuimmista kappaleistaan on vuonna 2007 julkaistu "Let Me Think About It" (Ida Corr vs. Fedde le Grand). Hän on SugaRush Beat Company -yhtyeen jäsen. SugaRush Beat Companyn kaksi muuta laulajaa ovat Rahsaan Patterson ja Jarrad Rogers.


title: Ida Corr

text: Corr syntyi Århusissa, Tanskassa. Hänen isänsä on gambialainen ja äitinsä tanskalainen. Ida kasvoi Århusissa ja asuu nyt Kööpenhaminassa.


title: Blood and Chocolate

text: Blood and Chocolate on vuonna 2007 ilmestynyt ihmissusielokuva. Se kertoo nuoresta ihmissudesta nimeltä Vivian, joka rakastuu ihmiseen. Elokuvan on ohjannut Katja von Garnier. Se tehtiin Britanniassa, Saksassa ja Romaniassa.


title: Blood and Chocolate

text: Elokuvan perustana on Romeo ja Julia -mukaelma. Ihmisen ja "toisten" välinen ristiriita ja sukujen väliset jännitteet sekä tarve jatkaa perintöä toimivat elokuvan runkona. Näistä kumpuavat myös ihmissusien klaanin sisäiset juonittelut sekä sopeutumisen ristiriidat. Elokuva esittää muuntuneet ihmissudet todellisen suden kaltaisena koiraeläimenä. Tämä poikkeaa nykyelokuvan yleisestä suuntauksesta esittää ne kookkaana hirviönä jolla on poikkeukselliset fyysiset voimat ja siten kyky kulkea lähes mahdottomia reittejä. Muuntautumiset on toteutettu tietokonetekniikalla ja niissä käytettiin apuna oikeita susia.


title: Seututie 314

text: Seututie 314 on Asikkalan Vääksystä Asikkalan kirkonkylän ja Pulkkilanharjun kautta Sysmään johtava, 35 kilometriä pitkä seututie. Tie kulkee Päijänteen vaihtelevan maaston halki ja ylittää useita saaria. Yhdessä Luhangan Tammikoskelle jatkuvan seututien 612 sekä Joutsan ja Korpilahden välisen seututien 610 kanssa se muodostaa Päijänteen saaristotieksi kutsutun reitin.


title: Seututie 314

text: Vääksyssä tie alkaa valtatie 24:n risteyksestä. Sysmässä tieltä on yhteys seututeille 410, 413 ja 612.


title: Metakvaloni

text: Metakvaloni eli "2-metyyli-3-o-tolyyli-4(3H)-kinatsolinoni" oli barbituraattien kaltainen, mutta niitä turvallisemmaksi mainostettu unilääke, joka tuli markkinoille vuonna 1965. Metakvalonia markkinoitiin muun muassa tuotenimillä "Mandrax", "Quaalude" ja "Sopor". 1960-, 1970- ja 1980-luvuilla metakvaloni oli sangen suosittu seksi- ja bilehuume. Lääketeollisuudessa metakvalonia valmistetaan antraniilihaposta ja o-toluidiinista etikkahapon avulla.


title: Metakvaloni

text: Usein metakvaloni esiintyi yhdistelmävalmisteena, yhdessä useimmiten difenhydramiinin kanssa, joka on voimakas antihistamiini. Nämä lääkeaineet voimistivat yhdessä toistensa sedatiivista vaikutusta. Lääkevalmisteiden tuotenimiä olivat Pharmaca Fennica 1976:n mukaan ainakin "Isonox", "Sovanox", sekä "Mandrax".


title: Metakvaloni

text: Lääke oli suosittu viihdekäytössä, koska se aiheutti tuntoaistin herkistymistä, rentoutumista ja euforiaa. Se tunnettiin useilla lempinimillä, mainiten muun muassa: ("Disco Bisquits", "Down And Dirtys", "Gorilla Biscuits", "Whore Pills").


title: Metakvaloni

text: Metakvaloni kehiteltiin alun perin Etelä-Afrikassa, jossa sitä käytetään edelleen. Metakvalonia sekoitetaan marihuanaan joka poltetaan. Tämä on kuitenkin hengenvaarallista, koska metakvalonitablettien muut ainesosat muuttuvat palaessaan myrkyllisiksi ja saattavat aiheuttaa muun muassa keuhkolaajentumaa.


title: Metakvaloni

text: Etelä-Afrikassa paikallinen väestö on kehittänyt metakvalonista tupakan seassa poltettavan hyvin päihdyttävän muodon. Aineen ns. "jengi-koodinimet" ovat: ""Tik"" sekä ""Rox"".


title: Metakvaloni

text: Laajamittaisen väärinkäytön vuoksi tuote poistettiin markkinoilta muualla maailmassa vuonna 1984.


title: Mika-Matti Maisonvaara

text: Mika-Matti Maisonvaara (s. 11. maaliskuuta 1991) on suomalainen jalkapalloilija, pelipaikaltaan laituri. Seuratasolla hän edustaa Ykkösessä pelaavaa HIFK:ta, jonne hän siirtyi kaudeksi 2014. Maisonvaara on RoPS:n kasvatteja. Hän debytoi seuran edustusjoukkueessa kaudella 2008.


title: Mika-Matti Maisonvaara

text: Maisonvaara aloitti debyyttikaudellaan Veikkausliigassa peräti neljä ottelua avauskokoonpanossa pelaamastaan kuudesta ottelusta. Minuutteja Maisonvaara keräsi etenkin loppukaudesta RoPSin kärsiessä pelikielloista ja loukkaantumisista. Ensi esiintymisensä RoPSin edustusjoukkueessa Maisonvaara ehti tehdä jo keväällä 2008 pelatussa Liigacupissa. Maisonvaara pelasi myös joitakin pelejä kaudella 2008 RoPS Farmissa Kolmosessa.


title: Mika-Matti Maisonvaara

text: Kaudelle 2009 Mika-Matin rooli joukkueessa oli kasvamassa mm. Zeddy Sailetin siirryttyä osittain valmennustehtäviin sekä Titi Essomban siirryttyä FC OPA:oon. Echiabi Okodugha saapui kuitenkin yhdessä Jarno Tenkulan kanssa uusina pelaajina Rovaniemen Palloseuraan, mikä ei lisännyt oleellisesti Mika-Matin vastuuta kauteen 2008 verrattuna.


title: Mika-Matti Maisonvaara

text: Kaudeksi 2014 Maisonvaara muutti Rovaniemeltä Helsinkiin ja siirtyi Ykkösessä pelaavaan HIFK:n edustusjoukkueeseen.


title: Polymoog

text: Polymoog (kirjoitetaan joskus myös PolyMoog) on elektroninen analoginen kosketinsoitin ja syntetisaattori. Nykyisin sitä pidetään usein toimintatapansa vuoksi urku-tyyppisenä soittimena, jossa on laajat mahdollisuudet muokata valittua sointiväriä.


title: Polymoog

text: Polymoog oli ensimmäinen markkinoille tullut polyfoninen varsinainen syntetisaattori. Prototyyppivaiheessa sen nimenä oli Apollo.


title: Polymoog

text:
Soittimen oli tarkoitus olla osa Moog Music - yhtiön markkinoille aikomaa Constellation - yhdistelmää, jonka osina olisivat olleet Lyra- monofoninen soolosoitin, Apollo l. tuleva Polymoog sekä Taurus- bassojalkio säestykseen. Keith Emerson käytti näitä
soittimia kiertueella ilman bassojalkio-osaa. Constellation- suunnitelma ei toteutunut sellaisenaan, vaikka Taurus-
bassojalkio tuli markkinoille ja etenkin pop-muusikot ovat käyttäneet sitä.
Emerson, Lake & Palmer- yhtyeen Keith Emerson käytti Apolloa osana Moog Polyphonic Ensembleä albumilla "Brain Salad Surgery" 1973.
Polymoog julkistettiin 1975Musiikiuutiset 1/90


title: Polymoog

text:
Moog Music oli aiemmin saavuttanut kaupallisen menestyksen monofonisella Minimoog-mallilla.
Jo Minimoogin tullessa markkinoille tiedettiin, että lisäämällä oskillaattorien määrää soivia ääniä saatiin lisää, mutta hinta rajoitti tätä, sillä jokainen oskillaattori tai oskillaattoriryhmä olisi tarvinnut oman Minimoogin kaltaisen signaalinmuokkausväylänsä.


title: Polymoog

text: Myöhempi Memorymoog toteutettiin tällä tavoin mikropiirien kehittyessä ja siinä on 18 oskillattoria 6. soivalle äänelle monofonisen Minimoogin tarjotessa 3 oskillaattoria.


title: Polymoog

text: Toinen esimerkki ovat Oberheim Two, Four ja Eight Voice. Niissä kullekin soivalle äänelle on oma moduuli, joka on itsenäinen syntetisoija oskillaattoreineen ja muokkausmahdollisuuksineen. Näin esimerkiksi Two Voice - mallissa on kaksi moduulia.


title: Polymoog

text: Myöhemmässä, 1978 julkaistussa digitaalisessa Sequential Circuits Prophet 5 - syntetisaattorissa on 10 oskillaattoria 5 yhtäaikaiselle äänelle mikroprosessorin lukiessa, mitä kosketinta painetaan ohjaten oskillaattoreita sekä muita parametrejä joko valmiin sointivärin tai käyttäjän luomien asetusten mukaisesti..


title: Polymoog

text: Polymoogissa polyfonia on toteutettu siten, että jokaisella 72. koskettimesta on oma mikropiireillä toteutettu äänipiirinsä jotka saavat muokattavan signaalin kahdelta oskillaattorilta muodostaen siitä piiriin valmiiksi luodun sointivärin. Soitin pystyy näin tuottamaan signaalista 72 ääntä samanaikaisesti.. Kahta oskillaattoria käytetään täyteläisemmän soinnin saavuttamiseksi.


title: Polymoog

text: Oskillaattorit tuottavat valinnaisesti ns. sahanterä-, kantti- ja ramppi-muotoista aaltoa. Oskillaattorit on mahdollista virittää toisiinsa verrattuna harmonisesti tai dissonantiksi. Eri aaltomuotoja voi yhdistää. Oktaavialueet olivat 8' ja 4' sekä 16' ja 8'.


title: Polymoog

text: Polymoogissa on kahdeksan vapaasti muokattavaa sointiväriä ja soitin tarjoaa yhden muistipaikan. Sointivärejä pystyy yhdistämään vapaasti ja ne sisältävät äänipiirit ovat vaihdettavissa. Sointivärit oli tarkoitettu myös lähtökohdaksi omien sointivärien luomiselle Var-(Variation) kytkennän avulla.


title: Polymoog

text: Soittimessa on sample/hold - toiminto, kohinageneraattori, ekvalisoija sekä chorus-efekti. Koskettimiston voi jakaa kolmeen osaan joista jokaisella on oma äänenvoimakkuudensäätönsä. Kultakin osiolta on ulostuloväylä, jolla voidaan ohjata esimerkiksi muita syntetisaattoreita. Koskettimisto reagoi soiton voimakkuuteen. Soittimessa on valittavissa yli- ja alipäästösuodatin, jota voi haluttaessa ohjata LFO- generaattorilla. Soittimessa on myös ADSR (engl. attack, decay,sustain, release) jolla ohjataan äänen käyttäytymistä soimisen eri vaiheissa. Soittimeen voi myös kytkeä ulkopuolisia instrumentteja niiden soinnin muokkaamiseksi.


title: Polymoog

text: Myöhemmin markkinoille tuotiin Polymoog Keyboard, jossa oli enemmän valmiita sointivärejä, mutta muokkausmahdollisuuksia oli rajattu. Soittimiin oli saatavissa Polypedal, jolla jalkakäyttöisesti voitiin ohjata äänen kestoa, suodatinta sekä äänen korkeutta, joka mahdollisti ns. pitch-bend efektin.


title: Polymoog

text:
Polymoogin hinta oli julkistettaessa 80 000 markkaa. Esimerkiksi suurehko perheauto maksoi tuohon aikaan 40 000–50 000 markkaa.Lisäksi soittimet valmistettiin yksitellen käsityönä.
Tunnettu käyttäjä on ollut esimerkiksi Rick Wakeman Yes-yhtyeen albumilla "Going for the One" kappaleessa "Wondrous Stories" 1977.


title: Poppers

text: Poppers on yhteisnimi joukolle alkyylinitriitteja (usein amyylinitriitti tai butyylinitritti), jotka ovat yleisiä seksistimulantteina ja muussa viihdekäytössä. Alkyylinitriittien suosio tanssilattioilla on säilynyt 1970-luvun diskoista 1990-luvun raveklubeille.


title: Poppers

text: Nopealiukoiset inhaloitavat nitriitit tulivat lääkemarkkinoille alun perin "angina pectorisin" hoitoon ääreisverenkierron vastusta ja siten verenpainetta voimakkaasti alentavan vaikutuksen vuoksi. Amyylinitriitti on menettänyt tyystin merkityksensä sepelvaltimotaudin oireiden lievittäjänä parempien lääkevalmisteiden tultua markkinoille. Seksi- ja viihdekäytön ohella amyylinitriitin ainoa jäljellä oleva lääketieteellinen käyttötarkoitus on syanidimyrkytyksen hoito.


title: Poppers

text: Poppersin käyttö seksistimulanttina alkoi pääasiassa homoseksuaalisten miesten parissa, mutta levisi nopeasti muihin väestöryhmiin. Vaikkakin poppersin käyttäjätutkimuksissa on rajoituksensa, tutkimus vuodelta 1988 osoitti että 69 % homoista Baltimoren/Washington DC:n alueella oli joskus käyttänyt poppersia, kun taas koko väestössä luku oli 3 %.


title: Poppers

text: Poppersin nuuhkaisu rentouttaa mm. peräaukon sulkijalihasta, ja mm. sen vuoksi aine on ollut suosittu homoseksuaalimiesten parissa. Poppersia käytetään erityisesti fistauksessa.


title: Poppers

text: Nimi "poppers" ("poksahtajat") on laina englannin kielestä; yksi aikaisista amyylinitriittituotteista oli sideharsoon tai vaahtomuovivaippaan kääritty lasiampulli, joka taitettiin rikki ja nopeasti haihtuvaa nitriittia voitiin siten nuuhkia vaipan läpi. Ampullia taitettaessa kuului tyypillinen poksahtava ääni - "pop".


title: Poppers

text: Brittiläisen tutkimuksen mukaan joiltain käyttäjiltä on löydetty näköä heikentävää vauriota silmästä.


title: Seututie 413

text: Seututie 413 sijoittuu pääosin itäkoillisen ja länsilounaan välisenä tienä Hartolan ja Sysmän kirkonkylien välille. Hartolassa väylältä on liittymä valtatie 4:lle. Seututie 413:llä sijaitsee Sysmän Valittulan pikavuoropysäkki.


Kymenlaakson sairaanhoito- ja sosiaalipalvelujen kuntayhtymä on sairaanhoitopiiri Kymenlaakson maakunnan alueella. Sairaanhoitopiirin tarkoituksena on järjestää erikoissairaanhoidon ja sosiaalihuollon palveluita kuntayhtymän asukkaille.


Kymenlaakson sairaanhoitopiiriin liittyi Kymenlaakson erityishuoltopiiri vuonna 2010, jolloin uudeksi nimeksi tuli Kymenlaakson sairaanhoito- ja sosiaalipalvelujen kuntayhtymä. Kuntayhtymän markkinointinimi on Carea. Henkilöstöä kuntayhtymän palveluksessa on liikelaitoksineen ja osakeyhtiöineen noin 2 500. Kuusankosken aluesairaala (KAS) siirtyi 1. tammikuuta 2011 Kouvolan kaupungin terveyspalveluiden alaisuuteen ja muuttui Pohjois-Kymen sairaalaksi (POKS).
Kymenlaakson maakunnassa sijaitsee näiden kuuden kunnan lisäksi Iitti, joka kuuluu Päijät-Hämeen sosiaali- ja terveysyhtymään.


title: Pyhän Nikolaoksen kirkko (Kotka)

text: Pyhän Nikolaoksen kirkko on Kotkassa sijaitseva Kotkan ortodoksisen seurakunnan pääkirkko. Kirkko on rakennettu vuosina 1799–1801 arkkitehti Jakov Perrinin piirrosten mukaan. Rakennus on huomattava venäläisen uusklassismin edustaja Suomessa.


title: Pyhän Nikolaoksen kirkko (Kotka)

text: Pyhän Nikolaoksen kirkko on peräisin Ruotsinsalmen linnoituskaupungin ajalta, jolloin venäläiset rakensivat Kymin alueelle Ruotsinsalmen–Kyminlinnan kaksoislinnoituksen ja Kotkansaarelle syntyi linnoituskaupunki. Kirkko on nyky-Kotkan vanhin rakennus. Sen ympärillä sijaitsee Isopuisto.


title: Pyhän Nikolaoksen kirkko (Kotka)

text: Kirkko poikkeaa sisustukseltaan muista ortodoksisista kirkoista siten, että siellä on runsaasti veistoksia, jotka esittävät pääasiassa enkeleitä. Niiden entisöintiä ja paikalleen palautusta 1990-luvulla kuvattiin muun muassa erääseen korkeata ammattitaitoa tehokeinona käyttäneeseen mainokseen, jonka keskushenkilönä oli entisöijä Jorma Pulla.


title: Jalkaväkirykmentti 16 (jatkosota)

text: Jalkaväkirykmentti 16 (JR 16) oli Suomen puolustusvoimien 19. divisioonan joukkoyksikkö jatkosodassa. Rykmentin perusti Etelä-Pohjanmaan Itäinen suojeluskuntapiiri.Rykmentti sai lähes määrävahvuuksien reserviläisjoukkona perustettaessa puutteellisen varustuksen, mutta jo muutamassa päivässä oli kaikilla miehillä asepuku ja kengät. Aseistuksessa oli suurimpana puutteena konepistoolien vähyys.


title: Jalkaväkirykmentti 16 (jatkosota)

text: Pataljoonia ei koottu yhteen vaan niiden koulutus aloitettiin perustamispaikoilla.


title: Jalkaväkirykmentti 16 (jatkosota)

text: Rykmentti keskitettiin osana 19. divisioonaa Kiteelle, josta se aloitti hyökkäyksensä kohti Laatokkaa 10. heinäkuuta 1941.


title: Jalkaväkirykmentti 16 (jatkosota)

text: Keskityskuljetuskäsky saapui rykmenttiin 25. kesäkuuta ja seuraavana päivänä siirtyi junakuljetuksena rykmentin esikunta sekä kolonna Lapualta, toisessa junassa 13. ja 14. komppania Ähtäristä, ja sitten pataljoonat omilta perustamispaikoiltaan kukin kahdella junalla. Junat purettiin Putikossa, paitsi II pataljoona Kulennoisissa ja III pataljoona Punkasalmella. Rykmentti koottiin ensimmäisen kerran Putikosta pohjoiseen Enonlahden ja Naaralahden välille.


title: Jalkaväkirykmentti 16 (jatkosota)

text: Ensimmäinen hyökkäyskäsky annettiin rykmentille jo 29. kesäkuuta, mutta se peruutettiin jo muutaman tunnin kuluttua. Sille annettiin kuitenkin käsky siirtyä uudelle ryhmitys alueelle marssien reittiä Kissala-Kesälahti-Hummonselkä-Kontiovaara-Puhos-Päätye. Marssin aikana määrättiin uudeksi ryhmitysalueeksi Kiteenlahden alue Kiteellä.Rykmentti nimettiin 16. prikaatiksi 28. marraskuuta 1941 - 25. toukokuuta 1942, mutta ei koskaan toiminut prikaati kokoonpanossa. Joukoista muodostettiin 19. prikaati 1. tammikuuta 1944.


title: Henry Saleva

text: Henry "Helge" Saleva (s. 22. maaliskuuta 1951 Helsinki) on entinen suomalainen jääkiekkoilija. Nykyiseltä ammatiltaan Saleva on lakimies ja pyörittää omaa lakitoimistoa Jyväskylässä. Ehkä tunnetuin Salevan asiakas oli Jarmo Björkqvist. Björkqvist surmasi Jämsän kaupunginvaltuuston puheenjohtajana toimineen vaimonsa Jämsässä heinäkuussa 2006.


title: Jalkaväkirykmentti 37 (jatkosota)

text: Jalkaväkirykmentti 37 (JR 37) oli Suomen puolustusvoimien 19. divisioonan joukkoyksikkö jatkosodassa. Rykmentin perusti Vaasan sotilaslääni neljäntenä rykmenttinään nk. ylimääräisenä rykmenttinä.Rykmentti sai lähes määrävahvuuksien mukaisen varustuksen.


title: Jalkaväkirykmentti 37 (jatkosota)

text: Rykmentti keskitettiin 19. divisioonan mukana Kiteelle, josta se aloitti hyökkäyksensä kohti Laatokkaa 10. heinäkuuta 1941.Rykmentti lakkautettiin 26. tammikuuta 1942.


title: Idänruskobulbuli

text: Idänruskobulbuli ("Chlorocichla flaviventris") on Saharan eteläpuolisessa Afrikassa tavattava bulbuleihin kuuluva varpuslintu.


title: Idänruskobulbuli

text: Kooltaan idänruskobulbuli on noin 23 cm . Lajin pää ja selkä ovat väriltään vaaleanruskeat ja siivet ja pyrstö hieman tummemmat. Vatsastaan ja alaperästään laji on vaalean keltainen. Idänruskobulbulin silmät ovat väriltään punaiset ja niitä ympäröi osittain valkoinen rengas


title: Idänruskobulbuli

text: Idänruskobulbulit elävät metsäisillä seuduilla ja myös ruohomailla usein veden läheisyydessä. Linnut elävät yleensä pareittain tai yksin. Pesänsä idänruskobulbuli rakentaa pensaaseen tai puuhun. Naaras munii yleensä kahdesta kolmeen munaa.


title: Idänruskobulbuli

text: Lajin ravinto koostuu suurelta osin siemenistä ja hedelmistä, mutta lintu syö myös hyönteisiä, joita se saalistaa lennossa.


title: Sinope (mytologia)

text: Sinope oli kreikkalaisessa mytologiassa Asopoksen ja Metopen tytär ja najadi. Hänen kohtalostaan on kaksi eri variaatiota.


title: Sinope (mytologia)

text: Ensimmäisen mukaan Zeus sieppasi Sinopen ja vei hänet Assyrian rannikolle. Siellä hän vannoi intohimossaan Sinopelle täyttävänsä tämän hartaimman toiveensa, jolloin tämä toivoi pysyvänsä neitsyenä. Myöhemmin Sinope huiputti samalla tavoin myös Apollonia ja jokijumala Halysta, eikä myöskään kukaan kuolevainen ikinä saanut häntä.


title: Sinope (mytologia)

text: Toisen mukaan Sinopen sieppasi Apollon, joka vei hänet paikkaan, jossa nykyään on hänen mukaansa nimetty Sinopen kaupunki. Siellä hän synnytti tälle Syroksen, josta tuli hänen mukaansa nimensä saaneiden syyrialaisten kuningas.


title: Jalkaväkirykmentti 22 (jatkosota)

text: Jalkaväkirykmentti 22 (JR 22) oli Lahden suojeluskuntapiirin perustama 5. divisioonan yksikkö jatkosodassa.Jalkaväkirykmentti 22 sai lähes määrävahvuuksien mukaisen varustuksen.Jalkaväkirykmentti 22:sta muodostettiin 20. prikaati 1. tammikuuta 1944. Osa rykmentin sotilaista siirtyi Erillinen Pataljoona 15:een, joka jäi Syvärille sen jälkeenkin kun 20. prikaati siirrettiin kesäkuussa Viipuriin.


title: Jalkaväkirykmentti 23 (jatkosota)

text: Jalkaväkirykmentti 23 (JR 23) oli 5. divisioonan yksikkö jatkosodassa, jonka perusti Etelä-Hämeen sotilaslääni.Jalkaväkirykmentti 23 sai lähes määrävahvuuksien mukaisen varustuksen.Rykmentti nimettiin uudelleen 14. huhtikuuta 1944 Taisteluosasto 23:ksi, mikä lakkautettiin 1. heinäkuuta 1944. Osa osaston yksiköistä liitettiin Rajajääkäriprikaatiin.


title: Sojuz TMA-01M

text: Sojuz TMA-01M oli Venäjän avaruusjärjestön toteuttama miehitetty avaruuslento kansainväliselle ISS-avaruusasemalle. Sojuz TMA-01M-lennon toteutuksesta sovittiin NASAn kanssa 21.11.2008. TMA-01M on Sojuz-avaruusaluksen 107. lento ja ensimmäinen modernisoidun Sojuz TMA-M -avaruusalussarjan lento. Alus pysyi telakoituneena ISS:ään koko Retkikunta 25:n keston ajan toimiakseen tarvittaessa hätäpelastusaluksena.


title: Sojuz TMA-01M

text: Avaruusaluksen laukaisu tapahtui Baikonurista 7. lokakuuta 2010 kello 23:10 UTC (8. lokakuuta 2010 kello 01:10 Suomen aikaa) Se kuljetti toisen puolen aseman miehistöstä Retkikunta 25:lle. Alus telakoitui ISS-avaruusasemaan 10. lokakuuta 2010 kello 0:01 UTC.


title: Sojuz TMA-01M

text: Alus palasi maahan 16. maaliskuuta 2011.


title: Sojuz TMA-01M

text: Avaruuteen laukaistiin ja sieltä palasi seuraava miehistö:


title: Sojuz TMA-18

text: Sojuz TMA-18 oli Venäjän avaruusjärjestön miehitetty avaruuslento ISS-avaruusasemalle. Lento alkoi 2. huhtikuuta 2010 Baikonurin kosmodromilta. . Alus laskeutui Venäjälle 25. syyskuuta 2010.


title: Sojuz TMA-18

text: Sojuzin päällikkö Aleksandr Skvortsov toimi ISS:n Retkikunta 23:n lentoinsinöörinä ja Retkikunta 24:n komentajana. Tracy Caldwell Dyson ja Mihail Kornijenko toimivat Retkikuntien 23 ja 24 lentoinsinööreinä.


title: Sojuz TMA-18

text: Sojuz telakoitui ISS:ään 4. huhtikuuta 2010 kello 5:25 UTC. Sojuz pysyi telakoituneena ISS:ään Retkikunta 23:n keston ajan toimien tarvittaessa hätäpelastautumisaluksena.


title: Sojuz TMA-18

text: Sojuz TMA-18:n miehistö valittiin yhdessä NASAn kanssa 21. marraskuuta 2000, mutta toteutuneella lennolla aiotusta miehistöstä vain venäläinen päällikkö:


title: Sojuz TMA-19

text: Sojuz TMA-19 oli Venäjän avaruusjärjestön miehitetty avaruuslento ISS-avaruusasemalle. Avaruusalus laukaistiin avaruuteen Baikonurin kosmodromilta 16. kesäkuuta 2010. Alus laskeutui 26. marraskuuta 2010 kello 04:46 UTC, eli muutamaa päivää aiemmin kuin suunniteltu, jottei laskeutuminen tapahdu samaan aikaan kuin Kazakstanissa pidettävä "Organization for Security and Cooperation in Europe summit".


title: Sojuz TMA-19

text: Sojuz TMA-19:n miehistö sovittiin NASAn kanssa 21.11.2008.


title: Jalkaväkirykmentti 24 (jatkosota)

text: Jalkaväkirykmentti 24 (JR 24) oli Suomen puolustusvoimien 8. divisioonan joukkoyksikkö jatkosodassa. Sen perusti Suomenlahden sotilaslääni. Tämä rykmentti oli osittain ruotsinkielinen.Jalkaväkirykmentti 24 sai lähes määrävahvuuksien mukaisen varustuksen.Jalkaväkirykmentti 24 lakkautettiin 1. maaliskuuta 1944.


title: Sojuz TMA-20

text: Sojuz TMA-20 oli Venäjän avaruusjärjestön toteuttama miehitetty avaruuslento ISS-avaruusasemalle. Avaruusaluksen laukaisu tapahtui 15. joulukuuta 2010 Baikonurin kosmodromilta. Se kuljetti toisen puolen aseman miehistöstä Retkikunta 26:lle. Avaruuslentäjät palasivat Maahan 24. toukokuuta 2011.


title: Sojuz TMA-20

text: Sojuz-kapseli, jota lennolla oli tarkoitus käyttää, ilmeisesti vaurioitui sen Baikonuriin kuljetuksen aikana syyskuussa 2010 - tämä ei kuitenkaan vaikuttanut aikatauluihin, koska kapselille oli valmis vara-alus, joka toimitettiin Baikonuriin ajoissa.


title: Sojuz TMA-20

text: Sojuz TMA-20:n miehistö valittiin NASAn kanssa 21.11.2008.Nespoli on luultavasti pisin (188 cm) Sojuzilla lentänyt henkilö. Häntä varten jouduttiin muuttamaan istuinta ja joitakin muita varusteita mittautilaustyönä.


title: Jalkaväkirykmentti 27 (jatkosota)

text: Jalkaväkirykmentti 27 (JR 27) oli Suomen maavoimien 18. divisioonan joukkoyksikkö jatkosodassa, jonka perusti Pirkka-Hämeen suojeluskuntapiiri.


title: Jalkaväkirykmentti 27 (jatkosota)

text: Everstiluutnantti Lauri Vihtori Haanperän johtama Pirkka-Hämeen suojeluskuntapiiri, jonka esikunta oli Tampereella, sai 18. kesäkuuta 1941 käskyn kutsua alueensa reserviläiset ylimääräisiin harjoituksiin. Alue- ja paikallispäälliköt saivat käskyn avata sinetöidyt ohjeensa. Näiden ohjeiden perusteella kutsuttiin lisähenkilöstöä palvelukseen ja aloitettiin YH-käskykorttien jakaminen reserviläisille. Reserviläiset kokoontuivat käskettyihin kokoontumispaikkoihin, joissa heistä muodostettiin rykmentti.


title: Jalkaväkirykmentti 27 (jatkosota)

text: Rykmentin kokoonpano oli seuraava:


title: Jalkaväkirykmentti 27 (jatkosota)

text: Jalkaväkirykmentti 27 sai lähes määrävahvuuksien mukaisen varustuksen.Rykmentin II pataljoona lakkautettiin 12. joulukuuta 1941. Jalkaväkirykmentti 27:n I pataljoonan nimi ja numero muuttui virallisesti Jalkaväkirykmentti 48:n III pataljoonaksi 26. toukokuuta 1942, mutta vasta vuonna 1944 se siirrettiin omaan rykmenttiinsä. Kuitenkin sotapäiväkirjoissa se noudattaa siihen saakka pääosin perinteistä nimi ja numeromerkintäänsä I/JR 27:n. Sitä ennen, 29. maaliskuuta 1944, myös JR 27:n III Pataljoonasta muodostettiin virallisesti Erillinen Pataljoona 28. Rykmentin esikunnasta muodostettiin Taisteluosasto Haanterän esikunta 10. huhtikuuta 1944. Tällöin voidaan katsoa JR 27 lopullisesti hajotetuksi.


title: Jonathan Wartiovaara

text: Jonathan Vindician (J. V.) Wartiovaara (vuoteen 1906 Weckman; 23. elokuuta 1875 Antrea – 9. joulukuuta 1937 Helsinki) oli suomalainen virkamies, joka toimi Valtiokonttorin ylitirehtöörinä 1915–1937. Hän oli Suomen valtiovarainministerinä 1920–1921. Puoluekannaltaan Wartiovaara oli kokoomuslainen.


title: Jonathan Wartiovaara

text: Wartiovaaran vanhemmat olivat lääninrovasti William Weckman ja Mirjam Salome Colliander, joilla oli yhteensä 14 lasta. Wartiovaara pääsi ylioppilaaksi 1893 ja suoritti filosofian kandidaatin tutkinnon 1896 ja ylemmän hallintotutkinnon 1903. Hän oli Suomen Pankin pääkonttorin ylimääräinen virkailija 1899–1900, pankin Pietarin-konttorin virkailija 1900–1903 sekä senaatin valtiovaraintoimituskunnan 1. apukamreeri 1904. Wartiovaarasta tuli Valtiokonttorin kasööri 1910, mutta hän toimi myös senaatin valtiovaraintoimituskunnassa vt. kamreerina.


title: Jonathan Wartiovaara

text: Vuosina 1915–1937 Wartiovaara oli Valtiokonttorin ylitirehtöörinä eli pääjohtajana, mihin tehtävään hänet nimitettiin J. K. Paasikiven seuraajaksi. Finanssihallinnon asiantuntijana hän oli niin sanotun amiraalisenaatin valtiovarainpäällikköjen avustaja. Poikkeuksellisesti Wartiovaara saattoi jatkaa virassaan myös helmikuun vallankumouksen jälkeen ja Setälän senaatti kutsui hänet syksyllä 1917 finanssisenaattori Leo Ehrnroothin erityisavustajaksi. Sisällissodan aikana hänen onnistui piiloutua punakaarteilta valtiokonttorin kassaholvin avainten kanssa. Sodan jälkeen Wartiovaara oli mukana komiteassa, joka valmisteli alustavaa rauhansopimusta Suomen ja Neuvosto-Venäjän välille. Hän olikin sitten valtiovarainministerinä 1920–1921 toimineessa Erichin hallituksessa, joka solmi Tarton rauhan. Wartiovaara oli myös mukana rauhanneuvotteluissa.


title: Jonathan Wartiovaara

text: Valtiontalouden muodolliseen puoleen perehtyneenä Wartiovaara valvoi virastotyön tarkkuutta ja täsmällisyyttä, mutta ei kannattanut radikaaleja uudistuksia. 1920- ja 1930-luvuilla hän oli mukana aktiivisesti Suomen ilmapuolustusta tukeneissa järjestöissä.


title: Jonathan Wartiovaara

text: Wartiovaaran puoliso oli Siiri Nystén. Heidän vanhin poikansa oli suurlähettiläs Otso Wartiovaara. Nuorempi poika oli liikennelentäjä ja tytär lääkäri.


title: Jalkaväkirykmentti 29 (jatkosota)

text: Jalkaväkirykmentti 29 (JR 29) oli Suomen puolustusvoimien 11. divisioonan yksikkö jatkosodassa. Rykmentin perusti Keski-Pohjanmaan sotilasläänin Kokkolan suojeluskuntapiiri.Pataljoonan jääkärijoukkueista muodostettiin jo perustamisvaiheessa jääkärikomppania, jonka päälliköksi asetettiin luutnantti O. Björklund.


title: Jalkaväkirykmentti 29 (jatkosota)

text: Rykmentti 29 sai lähes määrävahvuuksien mukaisen varustuksen lukuun ottamatta sitä, että I Pataljoona sai kiväärinsä vasta keskityskuljetusten loputtua Liperissä.


title: Jalkaväkirykmentti 29 (jatkosota)

text: Keskityskuljetukset aloitettiin 20. kesäkuuta ja rykmentin kuljettamiseen tarvittiin kahdeksan junaa. Keskitysalueeksi ensi vaiheessa oli määrätty Liperi. I pataljoona purettiin Ylämyllyn rautatieasemalla ja majoittui kirkonkylältä koilliseen. II pataljoona purettiin Vihtarin rautatieasemalla, minkä jälkeen pataljoona majoittui metsään Onkisalmen länsipuolelle. III pataljoona purettiin Liperissä majoittui kirkonkylältä lounaaseen.


title: Jalkaväkirykmentti 29 (jatkosota)

text: Rykmentti sai käskyn siirtyä Kiteelle 26. kesäkuuta. Kuitenkin ryhmitysmuutoksen takia koko 11. divisioona siirtyi vielä Värtsilän ja Korpiselän suuntiin keskitettyjen divisioonien väliin Kaustajärven kahta puolen. Osana tätä siirtoa rykmentti siirtyi Patsolan kylän pohjoispuolelle. Alueelle saavuttuaan rykmentille alistettiin motorisoitu 13. tykkikomppania, jonka päällikkönä oli luutnantti Kuovi.Jalkaväkirykmentti 29 ja sen II ja III pataljoona lakkautettiin 11.D:n päätöksellä 9.3.1942. Pataljoonien vahimmat ikäluokat kotiutettiin, ja nuorimpia miehiä siirrettiin muihin yksiköihin, mm. I/JR 29:ään, joka siis jäi elämään.


title: Jalkaväkirykmentti 29 (jatkosota)

text: I/JR 29 jatkoi taistelua aluksi 11.D:lle alistettuna, mutta 4.7.1943 pataljoona liitettiin 15. prikaatiin. Siitä tuli prikaatin IV pataljoona (IV/15.Pr.) ja komppaniat saivat numerot 13, 14, 15 ja 16 (aik. KKK/I/JR 29).


title: Jalkaväkirykmentti 29 (jatkosota)

text: Pataljoona oli aluksi etulinjassa Kimjärvestä itään ja sitten linnoitustöissä Juksovanjärvellä ja Syvärinjoen varrella Mäntysova-Pitma-maastossa. Lokakuun 1943 alkupuolella se siirtyi junakuljetuksella Syvärinjoen alajuoksulle Kuuttilahteen, jossa jatkoi asemasotaa. Neuvostoliiton suurhyökkäyksen alettua vetäytyminen Kuuttilahden suunnalla alkoi 18.6.1944, ja vetäytymisvaiheen viivytystaistelut pataljoona kävi Laatokan rannan tuntumassa ja osallistui merkittävästi mm. Nietjärven torjuntataisteluun. Pataljoona päätyi lopulta 17.8.1944 Lemetin maastoon, jossa oli kv-töissä jatkosodan tulitauon alkamiseen saakka.


title: Jalkaväkirykmentti 29 (jatkosota)

text: 3.-4.9. pataljoona marssi Impilahdelle, josta alkoi alkoi kuljetus kohti pohjoista ja Lapin sotaa. Pataljoona eteni pääasiassa Torniojokilaaksoa pitkin Kemiin, jonka valtaukseen saksalaisilta se osallistui. Matkaa jatkettiin sitten saksalaisten perässä Rovaniemen eteläpuolle, pataljoonan 13. ja 14. komppanioista muodostettu SissiK. Hyytiäinen kävi kuitenkin kääntymässä Unarinjärvellä saakka.


title: Jalkaväkirykmentti 29 (jatkosota)

text: Rovaniemen eteläpuolen maastossa alettiin 25.10.1944 suunnitella pataljoonan kotiuttamista, ja marssi kohti etelää alkoi 3.11.1944. Veitsiluodossa pataljoona lastattiin laivaan, joka aamulla 14.11. lähti kohti Kokkolan Ykspihlajan satamaa. Kotiutukset alkoivat 17.11. ja 20.11.1944 kaikki miehet oli kotiutettu.


title: Jalkaväkirykmentti 30 (jatkosota)

text: Jalkaväkirykmentti 30 (JR 30) oli 7. divisioonan yksikkö jatkosodassa, jonka perusti Savo-Karjalan sotilaslääni.Rykmentti sai lähes määrävahvuuksien mukaisen varustuksen.


title: Jalkaväkirykmentti 31 (jatkosota)

text: Jalkaväkirykmentti 31 (JR 31) oli Suomen puolustusvoimien 14. divisioonan joukkoyksikkö jatkosodassa. Rykmentin perusti Maanselän sotilaslääni.Rykmentti sai perustettaessa lähes määrävahvuuksien mukaisen varustuksen.Rykmentti lakkautettiin puolustusvoimien muuttaessa divisioonien kokoonpanoa 13. huhtikuuta 1942.


title: Videopeliriippuvuus

text: Videopeliriippuvuudeksi kutsutaan liiallista digitaalista pelaamista, joka haittaa pelaajan elämää. Yleiskielisestä termistä huolimatta haitallista liikapelaamista ei ole lääketieteellisesti määritelty riippuvuudeksi. Ehdotus ongelman lisäämisestä käyttäytymis- ja mielenterveyden häiriöiden diagnoosijärjestelmä DSM:iin tehtiin vuonna 2007, mutta ehdotus hylättiin riittämättömän tutkimustiedon vuoksi. Ongelmallisen pelaamisen mittaaminen ja määrittely on hankalaa, sillä sitä ei voida mitata ainoastaan peliin käytetyllä ajalla. Haitallisen liikapelaamisen aiheuttamia ongelmia voivat olla esimerkiksi sosiaalisten suhteiden kaventuminen, uniongelmat, eristäytyminen muusta maailmasta ja masennusoireet. Maailman terveysjärjestön (WHO) mukaan videopeliriippuvuus on mielenterveysongelma ja se tulee olemaan osa ICD-11-luokitusta.


title: Videopeliriippuvuus

text: Runsaskaan pelaaminen ei välttämättä kerro riippuvuudesta, vaan kyseessä saattaa olla mielenkiintoinen harrastus. Keskeistä ongelmallisen pelaamisen erottamisessa on se, pystyykö pelaaja itse hallitsemaan omaa pelaamistaan ja pelaamisesta mahdollisesti aiheutuvia haittoja. Ongelmallinen pelaaminen ei kuitenkaan aina välttämättä näy päällepäin. Peliriippuvuus on usein käsitetty vain nuorten ongelmaksi, mutta sitä esiintyy kaikissa ikä- ja sosiaaliryhmissä.


title: Videopeliriippuvuus

text: Suurimmalle osalle pelaajista pelit ovat hauskaa ajanvietettä, eikä niistä aiheudu pelaajille haittaa. Osalla kuitenkin saattaa esiintyä pelaamisesta johtuvia haittoja, kuten esimerkiksi päänsärkyä, hartia- ja niskakipuja, arjen hallinnan heikkenemistä, univaikeuksia ja pelimaailman ulkopuolisen maailman ja sosiaalisten suhteiden kaventumista. Vähäiset lieveilmiöt eivät kuitenkaan vielä kerro varsinaisesta ongelmapelaamisesta, vaan tilannetta tulisi aina tarkastella kokonaisuutena. Tämän vuoksi tarkkoja rajoja ongelmalliselle pelaamiselle ei voida määritellä.


title: Videopeliriippuvuus

text: Pelaamista voidaan pitää ongelmallisena, kun se alkaa haitata pelaajan normaalia elämää (ihmissuhteet, talous, opiskelu). Ongelmalliseen pelaamiseen liittyy usein muita rinnakkaisongelmia, eikä syy- seuraussuhteiden hahmottaminen ole välttämättä helppoa. Pelaamiseen liittyvät ongelmat saattavatkin olla osa isompaa ongelmakokonaisuutta, ja tärkeää olisikin löytää peliriippuvuuden todellinen syy, sillä usein taustalla on muita ongelmia. Ongelmallisen pelaamisen määrittelyssä on tärkeää huomioida myös pelaamisen motiivi. Pelien koukuttavuudessakin on eroja, mutta viime kädessä pelaajan henkilökohtaiset ominaisuudet ja pelaamisen olosuhteet vaikuttavat eniten siihen, syntyykö pelaamiseen riippuvuus.


title: Videopeliriippuvuus

text: Erityisesti pienillä lapsilla pelaamisen haittavaikutuksia aiheuttavat omalle ikäryhmälle sopimattomat pelisisällöt (väkivalta, seksi, huonot roolimallit). Sopimattomat pelisisällöt voivat aiheuttaa pienille lapsille muun muassa pelkoja ja painajaisia sekä tunne-elämän turtumista. Aikuisten voi olla vaikea etukäteen ennustaa, miten pelit lapseen vaikuttavat ja millaisia pelkoja ne lapselle aiheuttavat. Vuorovaikutteisuuteensa vuoksi pelit aiheuttavat enemmän riippuvuutta kuin esimerkiksi televisio. Pelien elinehtona on nimenomaan niiden koukuttavuus. Jokaiseen pelaajaan tämä koukuttavuus vaikuttaa eri tavoin. Pelien haitallisia piirteitä arvioitaessa tulisikin tarkastella nimenomaan sitä, mitä peli käsittelee. Osa peleistä käsittelee kyseenalaisia aihepiirejä, mutta on olemassa myös huolellisesti suunniteltuja ja yksilön eri taitoja kehittäviä pelejä.


title: Videopeliriippuvuus

text: Terveyden ja hyvinvoinnin laitos on listannut seuraavat seikat liikapelaamisen tunnusmerkeiksi:


title: Itsetuho

text: Itsetuho on mekanismi, joka aiheuttaa laitteen tuhoutumisen mikäli tietyt esiasetetut määritykset täsmääväät. Itsetuhomekanismia käytetään muun muassa korkean turvallisuuden vaativissa massamuistilaitteissa, joissa tiedon tuhoutuminen on tärkeää turvallisuuden tai maineen suojaamiseksi. Myös mekanismeissa, jotka toimintahäiriöisenä vaarantavat ihmisten tai ympäristön turvallisuuden saattavat sisältää itsetuhomekanismin.


title: Itsetuho

text: Tieteis- ja toimintaelokuvissa itsetuho tarkoittaa yleensä sitä, että laite, kulkuväline tai rakennelma tuhoutuu räjähtämällä.


title: Ole Danbolt Mjøs

text: Ole Danbolt Mjøs (8. maaliskuuta 1939 Bergen – 1. lokakuuta 2013) oli norjalainen lääkäri ja kristillisdemokraattinen poliitikko. Hän oli lääketieteen tohtori ja professori ja toimi Tromssan yliopiston rehtorina vuosina 1989–1995. Vuosina 2003–2008 Mjøs oli Nobelin rauhanpalkinnon saajan valitsevan Norjan Nobel-komitean puheenjohtaja. Hänelle on myönnetty Suomen Leijonan ritarikunnan komentajan risti.


title: Robert de Craon

text: Robert de Craon (k. 13. tammikuuta 1147) oli temppeliherrain ritarikunnan toinen suurmestari. Hänet valittiin Hugo Paynsilaisen seuraajaksi vuonna 1136, ja hän toimi ritarikunnan johtajana kuolemaansa asti.


title: Robert de Craon

text: De Craon asui alun perin Akvitaniassa, mutta päätti muuttaa Palestiinaan kuultuaan Hugo Paynsilaiselta temppeliherrojen perustamisesta. De Craon tuli nopeasti tunnetuksi rohkeudestaan taistelukentällä ja hurskaudestaan uskonasioissa. Hugo Paynsilaisen kuoltua hänet valittiinkin ritarikunnan toiseksi suurmestariksi.


title: Robert de Craon

text: De Craon osoittautui erinomaiseksi organisaattoriksi, ja hänen aikanaan temppeliherroista tuli Lähi-idän huomattava valtatekijä. Paavi Innocentius II hyväksyi vuonna 1139 ritarikunnan säännöt, otti järjestön suojelukseensa ja vapautti heidät veroista.. Temppeliherroille annettiin myös lupa käyttää punaista ristiä valkeassa kaavussa.


title: Robert de Craon

text: Sotilasjohtajana De Craon ei ollut yhtä menestyksekäs kuin hallintoasioissa. Hän onnistui lyömään Aleppon emiirin, mutta emiirin joukot iskivät pian takaisin ja tuhosivat osan temppeliherrojen joukoista. De Craon myös salli espanjalaisten temppeliherrojen laivaston hyökätä Lissaboniin, mutta tämäkin hanke päättyi tappioon.


title: Robert de Craon

text: De Craon kuoli tammikuussa 1147, ja huhtikuussa seuraavaksi suurmestariksi valittiin Everard des Barres.


title: Kalafina

text: Kalafina on japanilainen yhtye, jonka on perustanut säveltäjä ja tuottaja Yuki Kajiura. Kalafina esittää teemakappaleet seitsemänosaiseen Kara no Kyoukai -elokuvaan.


title: Kalafina

text: Debyyttinsä yhtye teki tammikuussa 2008, jolloin mukana oli kaksi alkuperäistä jäsentä aikaisemmista Kajiuran FictionJunction-projekteista. Tuolloin mukana oli Wakana Ootaki ja Keiko Kubota. Toukokuussa 2008 julkaistiin kahden muun salatun jäsenen nimet. He ovat Maya ja Hikaru.


title: Kalafina

text: Yhtyeen neljännen singlen, Lacrimosan, nimikkokappale on toiminut animen Kuroshitsuji loppusävelmänä jaksosta neljätoista alkaen.Maya ja Hikaru valittiin yhtyeeseen Sony Music Japanin ja Yuki Kajiuran pitämässä koelaulutilaisuudessa. Maya ja Hikaru valittiin 30 000 kokeilijan joukosta.


title: Kalafina

text: Myöhemmin Sony ilmoitti, että Maya ei ole enää Kalafinan solisti.


title: Grimmin laki

text: Grimmin laki on säännönmukaisuus, jonka mukaisesti germaanisten kielten sanoissa tietyt konsonantit poikkeavat systemaattisesti samojen sanojen etymologisista vastineista muissa indoeurooppalaisissa kielissä. Laki on nimetty Jacob Grimmin mukaan, joka julkaisi asiaa koskevan tutkimuksen vuonna 1822, mutta jo aikaisemmin muun muassa Friedrich von Schlegel ja Rasmus Rask olivat kiinnittäneet asiaan huomiota.


title: Grimmin laki

text: Laki koskee indoeurooppalaisesta kantakielestä periytyneitä sanoja, ei esimerkiksi latinasta tai ranskasta myöhemmin germaanisiin kieliin lainautuneita. Äänteenmuutokset, jotka ovat saaneet nämä erot aikaan, ovat tapahtuneet todennäköisimmin viimeisellä vuosituhannella ennen ajanlaskun alkua, varmasti kuitenkin ennen kuin varhaisimmatkaan tunnetut millään germaanisella kielellä laaditut tekstit kirjoitettiin.


title: Grimmin laki

text: Tapahtuneet äänteenmuutokset olivat seuraavat:


title: Grimmin laki

text: Grimmin lain mukaiset äänteenmuutokset olivat ensimmäiset kielitieteessä systemaattisesti tutkitut, ja niiden selvittäminen vaikutti laajasti historiallisen ja vertailevan kielitieteen kehitykseen yleisemminkin.


title: Grimmin laki

text: Myöhemmin eri kielissä on tapahtunut muitakin äänteenmuutoksia, mikä on luonnollisesti vaikeuttanut asian tutkimista. Lisäksi sanojen merkityksetkin ovat saattaneet muuttua eri kielissä. Sen vuoksi Grimm valitsi käyttämänsä esimerkit vanhimmista tunnetuista kielistä kuten toisaalta germaanisesta gootin kielestä, toisaalta indoeurooppalaisen kielikunnan muihin haaroihin kuuluvista latinasta ja klassisesta kreikasta.


title: Grimmin laki

text: Seuraavassa taulukossa on muutamia esimerkkejä muidenkin germaanisten ja muiden indoeurooppalaisten kielten sanoista, joissa Grimmin lain vaikutukset ovat selvästi havaittavissa.Nämä vastaavuudet ovat huomattavan säännöllisiä. Jokaisessa vaiheessa tapahtuneet äänteenmuutokset ovat koskeneet yhtä laikka labiaaleja (), vastaavia dentaaleja (), velaareja () ja pyöristyneitä velaareja (). Tässä þ tarkoittaa englannissa "th":lla kirjoitettua soinnitonta äännettä, joka esiintyy esimerkiksi sanassa "thing". Useimmissa muissa germaanisissa nykykielissä tätä äännettä ei enää esiinny, vaan se on saattanut muuttua takaisin "t":ksi. Samoin islannin kielessä on tapahtunut Grimmin laille käänteinen äänteenmuutos, jonka vuoksi "hv" äännetään nykyisin [kʰv] tai [kʰf].


title: Grimmin laki

text:
Muutosta ei tapahtunut, kun kantaindoeurooppalaisen soinnittoman klusiilin (k, p, t) edellä oli "s", kuten seuraavat esimerkit osoittavat:
Myöskään toisen klusiilin kuten "p":n ja "k": jäljessä kantaindoeurooppalainen "t" ei muuttunut frikatiiviksi. Toisin sanoen tapauksissa, joissa aikaisemmin oli kaksi peräkkäistä erilaista klusiilia, joista jälkimmäinen oli "t", näistä vain ensimmäinen muuttui frikatiiviksi, kuten seuraavat esimerkit osoittavat:
Nämä poikkeukset Grimmin laista hämmensivät kielitieteilijöitä useiden vuosikymmenien ajan, kunnes tanskalainen kielitieteilijä Karl Werner havaitsi nekin aivan säännönmukaisiksi.


title: Grimmin laki

text: Germaanisten kielten lisäksi muissakin indoeurooppalaisissa kielissä on tapahtunut useita säännöllisiä äänteenmuutoksia, joilla on ollut suuri merkitys kielten sukulaisuussuhteiden tutkimisessa. Niinpä germaanisten kielten sananalkuista "b":tä vasta yleensä latinassa "f", kreikassa "ph", slaavilaisissa, balttilaisissa ja kelttiläisissä kielissä "b" sekä sanskritissa "bh", joka on ilmeisesti ollut myös indoeurooppalaisessa kantakielessä mutta myöhemmin muuttunut useimmissa kielissä joksikin muuksi. Toisaalta germaanisten kieltensananalkuista "f":ää vastaa latinassa, kreikassa, sanskritissa, slaavilaisissa ja balttilaisissa kielissä sekä ilmeisesti myös indoeurooppalaisessa kantakielessä "p", kun taas kelttiläisistä kielistä tämä sananalkuinen konsonantti on kadonnut kokonaan.


title: Grimmin laki

text: Yläsaksalaisella kielialueella on myöhemmin tapahtunut toinenkin samantapainen, muttei yhä laajavaikutteinen sarja äänteenmuutoksia, joiden vuoksi muiden germaanisten kielten "t":tä ja "p":tä vastaa saksassa usein "z" tai "pf". Tätä sanotaan joskus "toiseksi germaaniseksi äänteensiirtymäksi" erotukseksi "ensimmäisestä germaanisesta äänteensiirtymästä" eli Grimmin laista.


title: Grimmin laki

text: Myös unkarissa on tapahtunut samantapaisia muutoksia, joiden vuoksi suomen "p":tä ja "k":ta vastaavat unkarissa usein "f" ja "h".


title: Lumen Valo

text: Lumen Valo on suomalainen a cappella -lauluyhtye. Se on yksi suomalaisen vanhan musiikin liikkeen kantavista voimista ja on vuonna 1993 tapahtuneesta ensiesiintymisestään lähtien ollut nostamassa esiin ennen kaikkea Suomessa harvoin kuultuja renessanssiajan säestyksettömän moniäänisen laulun aarteita.


title: Lumen Valo

text:
Kahdeksasta laulajasta (kaksi sopraanoa, kaksi alttoa, kaksi tenoria, baritoni ja basso) koostuva Lumen Valo on keskittynyt renessanssiajan suurimuotoisten kirkkomusiikkiteosten
esittämiseen ja taltioimiseen, mutta on samalla laajentanut ohjelmistoaan kattamaan myös keskiajan, barokin ja oman aikamme
musiikkia.


title: Lumen Valo

text:
Lumen Valo -yhtye on perustamisvuotensa 1993 jälkeen konsertoinut koti- ja ulkomailla yli 300 kertaa ja julkaissut
yhdeksän cd-levyä. Yhtye on esiintynyt lähes kaikilla merkittävillä musiikkifestivaaleilla kotimaassaan (Avanti!n Suvisoitto,
Kuhmon kamarimusiikkijuhlat, Turun musiikkijuhlat, Sastamala Gregoriana), mutta myös Euroopassa ja Yhdysvalloissa. Lumen Valo on tehnyt yhteistyötä muun muassa englantilaisten The Hilliard Ensemblen ja QuintEssentialin, yhdysvaltalaisen The Washington Sackbutt and Cornett Ensemblen, Helsingin Barokkiorkesterin (HBO) ja Aapo Häkkisen, Rocinante -yhtyeen, sekä teatteriohjaajien Michael Baranin ja Ville Sandqvistin kanssa. Lumen Valo on esiintynyt lukuisissa TV- ja radio-ohjelmissa. Yhtyeen kalenterivuoden kulmakiviä ovat Mysterium -nimeä kantava joulukonsertti, pääsiäsviikon konsertit sekä konsertti pyhäinpäivänä.


title: Lumen Valo

text: Yhdysvaltalainen a cappella -musiikkia edistävä Contemporary A Cappella Society (CASA) palkitsi 1.4.2011 vuoden parhaita a cappella -äänitteitä ja niiden tekijöitä. CASA valitsi The Contemporary A Cappella Recording Award 2011, eli CARA -palkinnon saajaksi parhaan klassisen albumin kategoriassa Lumen Valo -lauluyhtyeen marraskuussa 2010 julkaistun ”miraculum” CD-levyn (SIGILLUM LVCD6).


title: Lumen Valo

text: The Contemporary A Cappella Society Yhdysvalloissa valitsi huhtikuussa 2010 Lumen Valon Requiem -äänitteellä oleva Giaches de Wertin sävellyksen "Adesto dolori meo" klassisen musiikin sarjan vuoden parhaaksi teostallenteeksi. Contemporary A Cappella Award -palkinnolle (The CARA´s) valittu sävelmä on julkaistu syksyllä 2009.


title: Lumen Valo

text: Vuonna 2001 julkaistu "Gravity" sai YLE Radio 1:n toimittajien Vuoden levy 2001 -erikoistunnustuspalkinnon.


title: Heikki Leime

text: Heikki Leime (s. 7. toukokuuta 1962 Turku) on suomalainen jääkiekkovalmentaja ja entinen jääkiekkoilija.


title: Heikki Leime

text: Leime pelasi urallaan yli 300 liigan runkosarjan ottelua edustaen ainoastaan kasvattajaseuraansa Turun Palloseuraa. Hän pelasi urallaan paljon Hannu Virran puolustajaparina keskittyen enemmän puolustuspeliin Virran hoitaessa hyökkäysvastuun. Hyökkääjinä harjoituspaitojen värin mukaan Mustaksi surmaksi nimetyssä viisikossa pelasivat pääasiassa Esa Keskinen, Jukka Vilander ja Ari Vuori. Urallaan Leime saavutti kolme SM-kultaa.


title: Heikki Leime

text: Leime pelasi kaksi kokonaista kautta Rochester Americansissa AHL-liigaa, jossa hän voitti myös AHL:n Calder Cupin siirryttyään TPS:stä loppukaudeksi 1982–1983 Rochesteriin. Hän pelasi jo juniorina kauden QMJHL-sarjassa, tosin ainoastaan viisi ottelua Montréal Juniorsissa kaudella 1979–1980. Leime oli Suomen maajoukkueessa vuoden 1990 jääkiekon maailmanmestaruuskisoissa.


title: Heikki Leime

text: Leime siirtyi pelaajauransa jälkeen Ranskaan valmentajaksi. Hän toimi Ranskan pääsarjajoukkue Drakkars de Caenin valmentajana vuosina 1995–2000. Vuodesta 2000 vuoteen 2004 hän työskenteli Ranskan jääkiekkomaajoukkueen päävalmentajana. Lisäksi hän on valmentanut Sveitsissä HC Sierreä. Leime toimi myös Ranskan Ligue Magnuksessa pelaavan Ducs d'Angersin päävalmentajana ennen siirtymistään TPS:ään. Leime toimi TPS:n päävalmentajana kauden 2010–2011 alussa, mutta sai potkut 13 peräkkäisen tappion jälkeen.


title: Jalkaväkirykmentti 16

text: Jalkaväkirykmentti 16 voi tarkoittaa:


title: Juha Suomalainen

text: Juha Suomalainen (s. 1964) on renessanssiajan säestyksettömään vokaalipolyfoniaan erikoistuneen Lumen Valo a cappella -yhtyeen basso, äänitetuottaja ja TV -toimittaja-ohjaaja ja tuottaja.


title: Juha Suomalainen

text: Suomalainen on Lumen Valo -yhtyeen perustajajäsen ja on ollut aktiivisesti kehittämässä suomalaista yhtyelaulukulttuuria. Hän laulaa bassoa myös Ensmble Petraloysiossa ja on laulanut aiemmin vanhan musiikin Rafael-lauluyhtyeessä sekä lukuisissa pienyhtyeissä ja eturivin suomalaisissa kuoroissa. Juha Suomalainen on tuottanut Sigillum-levymerkin äänitteitä.


title: Juha Suomalainen

text:
Suomalainen työskentelee Yle TV1:n kulttuuriohjelmissa toimitussihteerinä ja tuottajana. Hän on toiminut Yle TV1:n kulttuuripalkinnon "Vuoden Valopilkun" raadin puheenjohtajana vuosina 2004–2006 ja aiempina vuosina raadin jäsenenä. Hän on ohjannut ja käsikirjoittanut lukuisia tv-dokumentaareja ja henkilökuvia, sekä työskentelee vuodesta 2009 alkaen vierailevana dokumentaarielokuvan opettajana Nordland Kunst- og Filmfagskolessa Lofooteilla, Norjassa.
Televisio-ohjelmia ja tuotantoja: Yle Teema & RSO / Mykkä valo -sävellystilaushankkeen tuottaja 2009-13, kulttuuridokumentteja, henkilökuvia, klassisen musiikin ohjelmia, Strada, K-reppu, K-rappu, Kosmos ja Valopilkku.


title: Jussi Annala

text: Juho Anton (Jussi) Annala (25. huhtikuuta 1897 Töysä – 29. elokuuta 1967 Vaasa) oli eteläpohjalainen pappi ja Maalaisliiton kansanedustaja 1930–1939 sekä uudelleen 1945–1951.


title: Jussi Annala

text: Jussi Annala toimi vt kirkkoherrana Vetelissä 1927, Kaustisella 1927–1929 ja Soinissa 1929–1930. Sen jälkeen hän jatkoi kirkkoherrana Soinissa 1930–1935, Teuvalla 1935–1957 sekä Laihialla 1957–1965. Lääninrovastina hän toimi 1957–1965.


title: Jussi Annala

text: Annala toimi myös presidentin valitsijamiehenä vuosina 1931, 1937, 1940 sekä 1943.


title: It Ain’t Safe No More

text: It Ain’t Safe No More on rap-artisti Busta Rhymesin kuudes studioalbumi, joka julkaistiin vuonna 2002. Albumi oli J Recordsin viimeinen tuottama Busta Rhymesin albumi. Siitä myytiin noin 500.000 kappaletta.


title: I Know What You Want

text: I Know What You Want on toinen single rap-artisti Busta Rhymesin kuudennelta "It Ain't Safe No More" -nimiseltä albumilta. Kappale on myös Mariah Careyn remix-albumilla "The Remixes". Singlellä vierailee Mariah Carey sekä Flipmode Squad. Single julkasitiin 13. toukokuuta 2003.


title: Pentti Niemi

text: Pentti Olavi Niemi (9. heinäkuuta 1902 Tampere – 7. helmikuuta 1962 Eura) toimi sosialidemokraattien kansanedustajana 1948–1954 sekä 1958–1962. Niemi kuoli kesken vaalikauden ja hänen tilalleen eduskuntaan nousi Laura Brander-Wallin.


title: Pentti Niemi

text: Niemi kirjoitti ylioppilaaksi 1922, valmistui kansakoulunopettajaksi 1925 Rauman seminaarista, suoritti kasvatusopin tutkinnon 1935, sai pappisvihkimyksensä 1939, suoritti teologian erotutkinnon 1939 ja pastoraalitutkinnon 1946.


title: Pentti Niemi

text: Niemi toimi Kansan Lehden toimittajana Tampereella 1924–1926, kansakoulunopettajana Nokialla 1925–1926, Sysmässä 1926–1935 ja Helsingissä 1935–1938. Pappisvihkimyksensä jälkeen Niemi toimi Suomen luterilaisen evankeliumiyhdistyksen nuorisopappina ja hiippakunta-apulaisena 1939–1940, nuorisopappina 1940–1941, vt. kirkkoherrana Kuusankoskella 1941–1942 ja Nokialla 1942–1943, Loimaan evankelisen kansanopiston johtajana 1943–1951, Ulvilan kappalaisena 1951–1954 ja Euran kirkkoherrana 1954–1962.


title: Genesis (Busta Rhymesin albumi)

text: Genesis on rap-artisti Busta Rhymesin viides studioalbumi Se julkaistiin 27. marraskuuta 2001.


title: Jalkaväkirykmentti 33 (jatkosota)

text: Jalkaväkirykmentti 33 (JR 33) oli jatkosodan aikainen Perä-Pohjolan sotilasläänin perustama Suomen maavoimien jalkaväkirykmentti. Rykmentti kuului 6. divisioonaan.Puolustusvoimien materiaalitilanne oli jatkosodan alkaessa huomattavasti parempi kuin talvisodan alussa, mutta aivan kaikilta osin ei rykmentin määrävahvuuksia saavutettu.Jalkaväkirykmentti 33:sta muodostettiin 12. Prikaati 27. helmikuuta 1942, mutta se palautettiin takaisin rykmentti kokoonpanoon 25. maaliskuuta 1943.


title: Kari Haakana (täsmennyssivu)

text: Kari Haakana voi tarkoittaa seuraavia:


title: Jalkaväkirykmentti 34 (jatkosota)

text: Jalkaväkirykmentti 34 (JR 34) oli Suomen maavoimien Karjaan sotilasläänin perustama jalkaväkirykmentti jatkosodassa. Rykmentti liitettiin perustettaessa 17. divisioonaan.Puolustusvoimien materiaalitilanne oli jatkosodan alkaessa huomattavasti parempi kuin talvisodan alussa, mutta aivan kaikilta osin ei rykmentin määrävahvuuksia saavutettu.Jalkaväkirykmentti 34 lakkautettiin maaliskuussa 1942.


title: Samuel von Bell

text: Samuel von Bell (1865–1920) oli suomalainen koristemaalari, kuvittaja ja kattohuopa-alan teknikko.


title: Samuel von Bell

text: Von Bell maalasi Pietarin oopperan kattomaalaukset. Hän teki myös ensimmäiset suomalaiset joulukortit ja maalasi 1900-luvun alussa Kalevalaa ja esihistoriallista aikaa kuvaavia opetustauluja koulujen käyttöön. Von Bell piirsi kansikuvan vuonna 1904 ilmestyneeseen ensimmäiseen suomenkieliseen sarjakuvakirjaan "Amerikkalainen kuvakirja", jossa esiteltiin 1800- ja 1900-lukujen vaihteen amerikkalaista sarjakuvaa muun muassa Kissalan pojat.


title: Jalkaväkirykmentti 36 (jatkosota)

text: Jalkaväkirykmentti 36 (JR 36) oli Suomen maavoimien jatkosodan aikainen Satakunnan sotilasläänin, 18. kesäkuuta 1941 perustettu jalkaväkirykmentti, joka kuului 15. divisioonaan.Puolustusvoimien materiaalitilanne oli jatkosodan alkaessa huomattavasti parempi kuin talvisodan alussa, mutta aivan kaikilta osin ei rykmentin määrävahvuuksia saavutettu.


title: Jalkaväkirykmentti 36 (jatkosota)

text: Rykmentin toisen pataljoonan keskityskuljetus lähti Kiikan rautatieasemalta 24. kesäkuuta 1941 Särkisalmelle. II pataljoonaan keskitettiin hyökkäysvaiheen päätyttyä 1941 rykmentin "vanhat miehet" ja se kotiutettiin 8.12.1941 Kiikassa.Jalkaväkirykmentti 36 (esikunta ja kolonna) lakkautettiin maaliskuussa 1942. I pataljoonasta tuli III/JR 57, II pataljoona oli kotiutettu jo joulukuussa 1941 ja III pataljoona jatkoi itsenäisenä pataljoonana, josta myöhemmin tuli Erillinen pataljoona 25 (Er.P 25).


title: Blade II

text: Blade II on Guillermo del Toron ohjaama yhdysvaltalainen vampyyrielokuva vuodelta 2002. Se on jatko-osa vuonna 1998 valmistuneelle "Blade"-elokuvalle. Sen pääosaa näyttelee Wesley Snipes.


title: Blade II

text: Blade liittoutuu arkkivihollisensa Damaskinosin kanssa taistellakseen supervampyyrejä vastaan, jotka teurastavat niin ihmisiä kuin vampyyrejäkin.


title: Jalkaväkirykmentti 43 (jatkosota)

text:
Jalkaväkirykmentti 43 (JR 43) oli Suomen puolustusvoimien jatkosodan aikainen Päijänteen sotilasläänin perustama jalkaväkirykmentti, joka kuului 10. divisioonaan.
Puolustusvoimien materiaalitilanne oli jatkosodan alkaessa huomattavasti parempi kuin talvisodan alussa, mutta aivan kaikilta osin ei rykmentin määrävahvuuksia saavutettu.
JR 43:n hyökkäysvaiheen tappiot olivat:


title: Jalkaväkirykmentti 43 (jatkosota)

text: Jalkaväkirykmentti 43 lakkautettiin 6. joulukuuta 1941. I/JR 43 alistettiin 1.12.1941 JR 1:lle. II/JR 43 kotiutettiin ja he irtautuivat etulinjasta 2.12.1941 ja aloittivat siirtymisen Mäntyharjulle, josta heidät kotiutettiin 9.-10.12.1941.


title: Johannes Mononen

text: Johannes Mononen (s. 4. toukokuuta 1991) on suomalainen jalkapalloilija, joka edustaa 2018 kakkosessa pelaavaa Jippoa. Pelipaikaltaan Mononen on puolustaja, ja pelaa yleensä topparina.


title: Johannes Mononen

text: Mononen pelasi Jipossa kolmetoista Miesten Ykkösen ottelua kaudella 2008 ja siirtyi Tampereelle kaksivuotisella sopimuksella kauden 2008 päätyttyä. Mononen debytoi Veikkausliigassa 20. syyskuuta Rovaniemellä pelatussa RoPS-Tampere United -ottelussa, mutta haki peliaikaa pääasiassa Jiposta. Loukkaantumisista kärsinyt Mononen haki peliaikaa alkukauden 2010 Ilveksessä sekä TPV:ssä.


title: Johannes Mononen

text: TamU:n toiminnan päätyttyä keväällä 2011 Johannes Mononen siirtyi AC Ouluun sen pelatessa Ykköstä. FC Hämeenlinnassa vietetyn kauden 2012 jälkeen Mononen palasi Jippoon kausiksi 2013 ja 2014.


title: César Rodríguez Álvarez

text: César Rodríguez Álvarez yleensä vain César (s. 29. kesäkuuta 1920 León, Espanja – k. 1. maaliskuuta 1995 Barcelona, Espanja) oli espanjalainen jalkapalloilija. Hän pelasi suurimman osan seurajoukkueurastaan Barcelonassa, sekä edusti Espanjan maajoukkuetta että epävirallista Katalonian maajoukkuetta. César pelasi Barcelonassa yhteensä 423 ottelua ja teki niissä 294 maalia, joka on neljänneksi eniten seuran historiassa, edellä ovat Paulino Alcántara, Josep Samitier ja Lionel Messi. Espanjan pääsarjan historiassa vain viisi pelaajaa ovat tehneet enemmän maaleja, jotka ovat Zarra, Hugo Sánchez, Alfredo di Stéfano, Raúl ja Lionel Messi. Hänen avustuksellaan Barcelona voitti viisi pääsarjamestaruutta ja itse hän voitti 28 maalillaan kaudella 1948–1949 pääsarjan maalikuninkuuden eli Pichichi-palkinnon. Pelaajauransa lopetettuaan hän siirtyi valmentajaksi ja valmensi muun muassa Real Zaragozaa sekä Barcelonaa.


title: César Rodríguez Álvarez

text: Pelattuaan Leónin nuorisojoukkueessa, hän siirtyi Barcelonaan vuonna 1939. Asevelvollisuutensa myötä hän kuitenkin joutui muuttamaan Granadaan ja täten hänen ensiesiintymisensä edutusjoukkueessa viivästyi. Hän pelasi lainalla kaksi kautta Granadassa ja ensimmäiselle kaudellaan auttoi joukkuetta voittamaan Segunda Divisiónin. Toisella kaudellaan, niin César kuin Granadakin teki debyytin pääsarjassa. Kauden aikana César teki ottelussa Castellónia vastaan 6 maalia, kun ottelu päättyi lopulta Granadan voittoon 7–3. Kauden päätyttyä hän oli pääsarjan toiseksi paras maalintekijä 23 maalillaan.


title: César Rodríguez Álvarez

text: Vuonna 1942 César palasi Barcelonaan ja voitti ensimmäisen pääsarjamestaruuden kauden 1944–1945 päätteeksi. Pelaajauransa aikana hänen joukkuetovereinaan pelasivat muun muassa Antoni Ramallets, Velasco, Josep Escolà, Joan Segarra, Estanislao Basora, Josep Gonzalvo ja Marià Gonzalvo. Vuonna 1951 César teki kaksi maalia Espanjan Cupin loppuottelussa Real Sociedadia vastaan, joka päättyi Barcelonan voittoon 3–0. Yhdessä Estanislao Basoran, László Kubalan, Eduardo Manchón ja Morenon kanssa hän oli osa legendaarista hyökkäyslinjaa, jonka avulla joukkue voitti viisi pokaalia kauden 1951–1952 aikana. César teki 1–0-voittomaalin Latin Cupin loppuottelussa Niceä vastaan.


title: César Rodríguez Álvarez

text: Barcelonasta lähdettyään César edusti Cultural Leonesaa ja Perpignania, ennen kuin hän siirtyi Elcheen. Joukkueessa hän toimi pelaajana sekä valmentajana ja auttoi sitä nousemaan Tercera Divisiónista Primera Divisióniin kolmessa kaudessa. Vuonna 1958 Elche pelasi Segunda Divisiónin toisessa lohkossa, ja kauden päätteeksi joukkueen voitettuaan lohkonsa se nousi suoraan pääsarjaan. Seuraavalla kaudella 1959–1960 hän toimi niin ikään pelaajavalmentajana. Kyseinen kausi jäi lopulta Césarin pelaajauran viimeiseksi. Uransa aikana hän pelasi yhteensä 353 pääsarjaottelua ja teki niissä 226 maalia.


title: César Rodríguez Álvarez

text: Vuosien 1945–1952 aikana César pelasi Espanjan maajoukkueessa yhteensä 12 ottelua. Hän pelasi ensimmäisen maaottelunsa 11. maaliskuuta 1945 ja teki heti debyytissään maalin Portugalia vastaan. César oli mukana joukkueessa vuoden 1950 MM-kilpailuissa, jotka pidettiin Brasiliassa.


title: César Rodríguez Álvarez

text: César edusti myös epävirallista Katalonian maajoukkuetta vuosien 1943–1954 aikana yhteensä 10 kertaa. 19. lokakuuta 1947 hän teki kaksi maalia ystävyysottelussa Espanjaa vastaan. Ottelu päättyi Katalonian 3–1-voittoon.


title: César Rodríguez Álvarez

text: Menestyksekkäiden kolmen kauden jälkeen Elchessä, jossa César toimi pelaajavalmentajana, hän siirtyi valmentamaan Real Zaragozaa. Ensimmäisen kauden jälkeen hän oli valmentanut joukkueensa pääsarjassa kolmanneksi. Kahden seuraavan kauden aikana Zaragoza sijoittui pääsarjassa neljänneksi ja viidenneksi. Vuonna 1963 Zaragoza selvisi Espanjan Cupin loppuotteluun Barcelonaa vastaan. Barcelona kuitenkin voitti ottelun ja Zaragoza jäi näin toiseksi. Tämä herätti kiinnostusta Barcelonassa ja vuonna 1964 hän siirtyi entisin joukkuetoverinsa Josep Gonzalvon tilalle päävalmentajaksi. César ei kuitenkaan onnistunut täysin Barcelonassa ja toimi päävalmentajana yhteensä 85 ottelun ajan.


title: César Rodríguez Álvarez

text: BarcelonaGranada


title: César Rodríguez Álvarez

text: Elche


title: Can’t Believe It

text: Can’t Believe It on R&B -artisti T-Painin ensimmäinen single hänen kolmannelta studioalbumilta Thr33 Ringziltä. Singlellä vierailee Lil Wayne. Single julkaistiin 29. heinäkuuta 2008.


title: Can’t Believe It

text: Singlen musiikkivideo on kuvattu Chroma keytä vasten ja siihen on lisätty erilaisia efektejä. Videon, kuten Thr33 Ringz -albuminkin teemana on sirkus.


title: Can’t Believe It

text:
Singlestä on julkaistu useita remix -versioita. Rap -artisti 50 Cent on tehnyt oman remixin, myös Konvict Muzikin artistit Kardinal Offishall ja Akon ovat tehneet oman remixin. Myös räppärit Young Hot Rod, Bow Wow, Trey Songz ja Trae ovat tehneet omat remixinsä. Singlestä on julkaistu myös virallien remix -versio, jolla vierailee Justin Timberlake.
Ilmestyttyään Can’t Believe It sjoittui Billboard Hot 100 -listan 29. sijalle. Kappale oli T-Painin paras singlesijoitus ilmestymis viikollaan. Viikon kuluttua kyseinen single nousi jo 7. sijalle.


title: Chopped ’n’ Skrewed

text: Chopped ’n’ Skrewed on toinen single R&B -artisti T-Painin kolmannelta studioalbumilta "Thr33 Ringz". Singlellä vierailee Ludacris. Single julkaistiin 23. syyskuuta 2008 ja siitä on julkaistu myös musiikkivideo.


title: Freeze

text: Freeze on kolmas ja viimeinen single R&B-artisti T-Painin kolmannelta studioalbumilta "Thr33 Ringziltä". Singlellä vierailee Chris Brown. Singlestä on julkaistu musiikkivideo, ja se julkaistiin 10. lokakuuta 2008.


title: Carol Corbu

text: Carol Corbu (s. 8. helmikuuta 1946) on entinen romanialainen yleisurheilija. Hänen päälajinsa oli kolmiloikka.


title: Carol Corbu

text: Corbu sijoittui Ateenan EM-kilpailuissa 1969 kolmiloikassa neljänneksi tuloksella 16,56 m. Hän hävisi pronssimitalisti Klaus Neumannille 12 senttimetrin erolla. Helsingin EM-kilpailuissa 1971 hän saavutti pronssia tuloksella 16,87 m. Münchenin 1972 olympialaisissa hän sijoittui neljänneksi tuloksella 16,85 m. Pronssimitalisti Nelson Prudêncio loikki 20 senttimetriä pidemmälle.


title: Carol Corbu

text: Uransa toisen ulkoratojen arvokisamitalin Corbu saavutti Rooman EM-kilpailuissa 1974, kun hän sijoittui hopealle tuloksella 16,68 m. Kisan voittanut Viktor Sanejev hyppäsi yli puoli metriä pidemmälle. Montréalin 1976 olympialaisissa Corbu sijoittui kahdeksanneksi tuloksella 16,43 m ja Prahan EM-kilpailuissa 1978 sijalle 14 tuloksella 16,02 m.


title: Carol Corbu

text: Sisäratojen EM-kilpailuissa Corbu saavutti viisi mitalia. Belgradissa 1969 hän sai pronssia tuloksella 16,20 m. Sofiassa 1971 hän hyppäsi tuloksen 16,83 m mutta jäi hopealle saman tuloksen tehneen Viktor Sanejevin takana. Grenoblessa 1972 hän sai hopeaa tuloksella 16,89 m; tällä kertaa hän hävisi Sanejeville kahdeksalla senttimetrillä. Rotterdamissa 1973 Sanejev ei ollut mukana ja Corbu voitti kultaa tuloksella 16,80 m. Vielä Münchenissä 1976 hän saavutti hopeaa tuloksella 16,75 m; Sanejev oli tällä kertaa 35 senttimetriä parempi.


title: Teseo Taddia

text: Teseo Taddia (20. huhtikuuta 1920 Bondeno, Italia - 1983) oli italialainen moukarinheittäjä.


title: Teseo Taddia

text: Taddia sijoittui Oslon EM-kilpailuissa 1946 moukarinheitossa kuudenneksi tuloksella 48,63 m. Lontoon 1948 olympialaisissa hän sijoittui seitsemänneksi tuloksella 51,74 m. Brysselin EM-kilpailuissa 1950 hän saavutti uransa ainoan arvokisamitalin sijoittumalla hopealle tuloksella 54,73 m. Bernin EM-kilpailuissa 1954 hän sijoittui kymmenenneksi tuloksella 55,12 m.


title: Teseo Taddia

text: Taddia voitti moukarinheiton Italian mestaruuden 14 kertaa eli useammin kuin kukaan muu tähän mennessä. Hänen mestaruusvuotensa olivat 1939, 1941–1943, 1945, 1947–1951 sekä 1953–1956. Italian ennätystä hän paransi kymmenen kertaa. Ensimmäinen ennätystulos oli Torinossa 20. heinäkuuta 1941 heitetty 51,96 m. Viimeisen kerran Taddia paransi maansa ennätystä Milanossa 8. lokakuuta 1950, jolloin hänen tuloksensa oli 59,17 m. Tämä säilyi Italian ennätyksenä vuoteen 1958 saakka.


title: WiiWare

text:
Wiiware on Nintendon Wii-konsolille kehittämä pelienlatauspalvelu.
Wiiwareen pelikehittäjät luovat täysin uusia pelejä Wiille.
Tämä eroaa Virtual Consolesta siten, että näitä pelejä ei ole aikaisemmin julkaistu muille alustoille.
Pelejä ostetaan Wii Pointseilla, joita saa ostaa Wii Shop Channelilta tai kaupoista (Tilt, Gamestop yms.)


title: Mario Vecchiato

text: Mario Vecchiato on entinen italialainen moukarinheittäjä.


title: Mario Vecchiato

text: Vecchiato sijoittui Helsingin EM-kilpailuissa 1971 moukarinheitossa kymmenenneksi tuloksella 66,96 m. Münchenin 1972 olympialaisissa hän sijoittui yhdeksänneksi tuloksella 70,58 m.


title: Mario Vecchiato

text: Vecchiato voitti moukarinheiton Italian mestaruuden vuosina 1970–1972. Italian ennätystä hän paransi useita kertoja. Ensimmäinen ennätystulos oli Udinessa 18. huhtikuuta 1970 heitetty 65,66 m. Samana vuonna hän paransi ennätystä 68,40 metriin. Udinessa 2. kesäkuuta 1971 hän ylitti ensimmäisenä italialaisena moukarinheittäjänä 70 metrin rajan tuloksellaan 70,60 m. Samana vuonna hän paransi ennätystä vielä tulokseen 71,72 m. Viimeisen kerran hän paransi maansa ennätystä heti Münchenin olympialaisten jälkeen Goriziassa 10. syyskuuta 1972, jolloin hänen tuloksensa oli 74,36 m. Tämä säilyi Italian ennätyksenä vuoteen 1978 saakka.


title: Robert Prosky

text: Robert Prosky (oik. Robert Joseph Porzuczek, 13. joulukuuta 1930 Philadelphia, Pennsylvania, Yhdysvallat – 8. joulukuuta 2008 Washington D.C., Yhdysvallat) oli yhdysvaltalainen näyttelijä. Hän näytteli useissa elokuvissa ja työskenteli myös teatterissa ja televisiossa.


title: Robert Prosky

text: Hän menehtyi sydänongelmiin 77-vuotiaana.


Asociación Argentina de Hockey sobre Hielo y En Línea ("Argentiinan jää- ja rullakiekkoliitto") on jääkiekkoa ja rullakiekkoa Argentiinassa hallinnoiva järjestö. Se kuuluu kansainväliseen jääkiekkoliittoon.


title: Asociación Argentina de Hockey sobre Hielo y En Línea

text: Järjestö keskittyy vain rullakiekkoon ja Argentiinan maajoukkue on osallistunut useisiin IIHF:n järjestämiin maailmanmestaruuskilpailuihin.


text: Järjestö liittyi IIHF:n jäseneksi vuonna 1998 ja sen presidentti on Daniel Schiller Solti.


text: Jääkiekkoa Argentiinassa järjestää epävirallisesti ACEMHH-niminen järjestö, jonka tavoitteena on tulevaisuudessa osallistua myös kansainväliseen jääkiekkotoimintaan.


title: Brasilian jääkiekkoliitto

text: Brasilian jääkiekkoliitto () on jääkiekkoa ja rullakiekkoa Brasiliassa hallinnoiva järjestö.


title: Brasilian jääkiekkoliitto

text: Brasilia on ollut Kansainvälisen jääkiekkoliiton jäsen jo vuodesta 1984, mutta jääkiekkoliitto perustettiin vuonna 1996. Liiton presidenttinä toimii Arialdo Boscolo.


title: Brasilian jääkiekkoliitto

text: Brasilian jääkiekkotoiminta on hiipunut sen jälkeen kun sitä aktiivisimmin vetänyt saksalaissyntyinen Erwin Dieterhofer kuoli 1990-luvulla, mutta maa maksaa IIHF:n jäsenmaksunsa edelleen. Jääkiekkoliitto järjestää kuitenkin edelleen myös kansallista jääkiekkosarjaa.


title: Brasilian jääkiekkoliitto

text: Kansainvälisellä tasolla Brasilia osallistuu rullakiekkokilpailuihin. Maa oli vuonna 2008 IIHF:n rullakiekkorankingissa sijalla yhdeksän. Brasilia on ilmoittutunut IIHF:n järjestämiin inline-rullajääkiekkoilun maailmanmestaruuskisoihin 2009.


title: Hongkongin jääkiekkomaajoukkue

text: Hongkongin jääkiekkomaajoukkue edustaa Hongkongia kansainvälisissä jääkiekko-otteluissa ja on IIHFn jäsen. Joukkue on maailmanrankingin sijalla 45.


title: Viirulurikki

text: Viirulurikki ("Charmosyna multistriata") on harvinainen Papua-Uudella-Guinealla elävä papukaijalaji.


title: Viirulurikki

text: Viirulurikin pituus on noin 18 cm ja paino noin 40 g. Sen höyhenpuvun pääväri on vihreä. Alapuoli ja kurkku ovat keltaviiruiset, niska ruskea ja oranssinkiiltoinen ja pyrstön reunat punertavat, alapuolelta pyrstö on oliivinkeltainen. Nokka on kaksivärinen: ylänokka on harmaa, oranssikärkinen, ja alanokka on oranssi. Iiris on punainen ja koivet siniharmaat. Sukupuolet ovat samanvärisiä. Nuoren yksilön höyhenpuku on himmeämmän värinen.


title: Viirulurikki

text: Viirulurikki elää Papua-Uusi-Guinean keskiosan vuoristoalueella 800–1 770 metrin korkeudella. Lajin populaation koosta ei ole tietoa. Viirulurikin elämä tunnetaan huonosti.


title: Viirulurikki

text: Viirulurikit elävät pääasiassa vuoristometsissä ja metsänreunoissa. Ne liikkuvat pareittain tai pienissä alle 20 yksilön parvissa, ja oleskelevat enimmäkseen kukkivien puiden latvuksissa.


title: Viirulurikki

text: Munia on kaksi, kooltaan 16,4 mm x 19,7 mm.


title: Viirulurikki

text: Viirulurikit syövät ainakin kukkien siitepölyä ja mettä.


title: Intian jääkiekkoliitto

text: Intian jääkiekkoliitto () on jääkiekkoa Intiassa hallinnoiva liitto.


title: Intian jääkiekkoliitto

text: Liiton presidentti on K. L. Kumar ja se on kuulunut Kansainväliseen jääkiekkoliittoon vuodesta 1989. Intian maajoukkue ei ole toistaiseksi osallistunut IIHF:n maailmanmestaruuskilpailuihin. Kansainvälisen turnausdebyyttinsä joukkue teki vuoden 2009 Challenge Cup of Asia -turnauksessa, jossa se hävisi kaikki ottelunsa. Ensimmäisen maaottelumaalinsa Intia teki turnauksessa Malesiaa vastaan. Intia saavutti ensimmäisen kansainvälisen voittonsa vuoden 2012 Challenge Cup of Asia -turnauksessa, jossa se voitti Macaon 5–1.


title: Liechtensteinin jääkiekkomaajoukkue

text: Liechtensteinin jääkiekkomaajoukkue on Liechtensteinin edustusjoukkue kansainvälisissä jääkiekko-otteluissa ja -turnauksissa. Liechtenstein on vuodesta 2001 lähtien ollut kansainvälisen jääkiekkoliiton IIHFn jäsen. Ensimmäisen maaottelunsa Liechtenstein pelasi vuonna 2007 Luxemburgia vastaan häviten 7-1.


title: Marokon jääkiekkomaajoukkue

text: Marokon jääkiekkomaajoukkue on Marokon edustusjoukkue kansainvälisissä jääkiekko-otteluissa. Marokon kotihalli on Rabatissa. Vuoden 2008 Jääkiekon Arab Cupissa joukkue sijoittui kolmanneksi.


title: Viiksilurikki

text: Viiksilurikki ("Oreopsittacus arfaki") on Papua-Uudessa-Guineassa elävä kaijalaji. Se on sukunsa ainoa laji.


title: Viiksilurikki

text: Viiksilurikin pituus on noin 16 cm ja paino 16–23 g. Sen höyhenpuvun pääväri on vihreä, alapuolelta kellanvihreä. Koiraalla on punainen otsa ja päälaki, naaraalla ne ovat vihreitä. Poski on violetti ja siinä on kaksi riviä valkoisia pilkkuja. Koipien peitinhöyhenissä on laaja keltainen laikku. Siiven alapeitinhöyhenet ja kupeet ovat punaiset ja kyynärsiipien alapinnalla on keltainen juova. Pyrstö on alapuolelta ja kärjestä ruusunpunainen. Nokka on musta, iiris tummanruskea ja koivet vihertävän harmaat. Nuoren yksilön otsa on punainen ja päälaki vihreä molemmilla sukupuolilla, ja puku on himmeämpi.


title: Viiksilurikki

text: Viiksilurikki elää Papua-Uuden-Guinean vuoristoseuduilla. Lajin elinympäristön laajuus on 50 000–100 000 neliökilometriä ja sen populaation koko on arviolta yli 300 000 yksilöä. Lajista tunnetaan kolme alalajia: "arfaki", "major" ja "grandis". Viiksilurikki on häkkilintuna harvinainen.


title: Viiksilurikki

text: Viiksilurikit elävät vuoristometsissä 2 000–3 750 metrin korkeudella. Yleensä ne liikkuvat puiden latvustoissa pareittain tai pikku parvina. Ne ovat vilkkaita ja kiipeilevät herkeämättä latvuksen oksilla etsien kukista ravintoa. Ne lyöttäytyvät usein muiden papukaijojen ja mesikoiden seuraan.


title: Viiksilurikki

text: Viikislurikit syövät kukkia ja niiden siitepölyä ja mettä sekä hedelmiä ja marjoja.


title: Jacksonsin kansainvälinen lentoasema

text: Jacksonsin kansainvälinen lentoasema (IATA: POM, ICAO: AYPY) on Papua-Uuden-Guinean pääkaupungin Port Moresbyn kansainvälinen lentoasema. Sen kaksi kiitotietä ovat pituuksiltaan 2 066 ja 2 750 metriä. Lentokenttä toimii Air Niuginin ja Airlines PNG:n pääpaikkana.


title: The M+M’s Tour

text: The M+M's Tour oli Britney Spearsin promokiertue. Kiertue käsitti ainoastaan Yhdysvallat. Sielläkin se kävi vain kuudessa kaupungissa.


title: The Onyx Hotel Tour

text: The Onyx Hotel Tour on yhdysvaltalaisen poplaulajan Britney Spearsin neljäs kiertue. Kiertue vieraili Pohjois-Amerikassa ja Euroopassa. Kiertue jäi kesken Spearsin loukattua jalkansa Outrageous-musiikkivideon kuvauksissa.


title: Fort Eben-Emael

text: Fort Eben-Emael () oli Belgian puolustuksen tärkein linnake Liègen ja Maastrichtin välillä, jonka tehtävä oli suojella Belgian ja Saksan välisiä strategisesti tärkeitä rajasiltoja.


title: Fort Eben-Emael

text: Linnake rakennettiin vuosina 1932–1935 suunnilleen Hochwaldin linnakkeen periaatteiden mukaisesti ja se käsitti neljäkymmentä panssarikupolia. Aseistuksena linnakkeessa oli kaksi 120 mm ja yli kolmekymmentä 60–70 mm:n tykkiä ja kaksikymmentä raskasta kaksoiskonekivääriä sekä lukemattomia pikäkivääreitä ja 15 valonheitintä. Linnoitus oli yksi kalleimmista ja voimakkaimmista puolustusrakenteista, joita koskaan on rakennettu.


title: Fort Eben-Emael

text:
Natsi-Saksa aloitti Ranskan valtaukseen tähtäävän operaation 10. toukokuuta 1940. Eben-Emael oli ensimmäisiä kohteita, joihin saksalaiset iskivät. Linnakkeen valloitti nopeasti hyvän suunnittelun ja valmistelun seurauksena saksalaisten laskuvarjojääkäriosasto, päällikkönsä kapteeni Kochin johdolla. Yliluutnantti Rudolf Witzigin oma liitokone joutui tekemään pakkolaskun Saksan puolelle Junkers Ju 52 kuljetuskoneen hinausvaijerin vaurioiduttua. Hän sai uuden hinauksen mutta myöhästyi, tehtävä oli jo suoritettu. Varapäällikön johtamat 78 saksalaista laskuvarjojääkäriä laskeutui liitokoneilla linnakkeeseen, jota vartioi yli tuhannen belgialaisen sotilaan joukko. Saksalaisilla oli mukanaan ontelokranaatit, joilla sai tehtyä reiän vahvoihin bunkkerien seinämiin, joista sitten työnnettiin sisään räjähdysaine joka tuhosi koko kasematin. Lyhyen taistelun jälkeen belgialaiset antautuivat huomattavasti pienemmälle vihollisjoukolle, ja Saksan joukot saattoivat edetä sisämaahan sekä valtaamaan koko Belgian ja sieltä käsin kiertämään pelätyn Maginot-linjan. Hyökkäys oli täysi yllätys ”puolueettomalle” Belgialle kuten myös liittoutuneille. Saksan joukot valloittivat maailman nykyaikaisimman linnakkeen muutamassa päivässä 70 jääkärin ja 40 pioneerin voimin, kärsittyään vain viiden miehen tappiot kaatuneina. Vastapuolen tappiot olivat 30 kaatunutta (toisten tietojen mukaan 100) ja antautuneina 1 200 miestä.
Suhteellisen helposti saatua voittoa "voittamattomana" pidetystä linnakkeesta käytettiin hyväksi natsi-Saksan propagandassa. Sillä pyrittiin luomaan kuvaa Saksan sotavoimien voittamattomuudesta ja operaatioon osallistuneita sotilaita juhlittiin heidän palattuaan Saksaan. Käytännössä voittamattoman eliittiyksikön maine, josta laskuvarjojääkärit Eben Emaelin valtauksesta johtuen nauttivat, koitui monelle heistä tuhoksi sodan aikana. Hitler määräsi Kreetan valloitettavaksi lähinnä laskuvarjosotilaita käyttäen ja seuranneessa Kreetan taistelussa Saksan laskuvarjojoukot kärsivät kovia tappioita. Eben Emaelin valtaukseen osallistuneista jääkäreistä kuoli kymmenen Kreetalla. Muissa operaatioissa heistä kuoli yli 20, joista suurin osa itärintamalla, jossa laskuvarjojääkäreitä käytettiin erikoistorjuntayksiköissä, jotka lähetettiin estämään tai hidastamaan puna-armeijan läpimurtoa. Reilu puolet selviytyi sodasta hengissä, mutta suurin osa vammautuneina.


title: Eric Johnson (näyttelijä)

text: Eric Johann Johnson (s. 7. elokuuta 1979 Edmonton, Alberta, Kanada) on kanadalainen näyttelijä, joka on esittänyt muun muassa Whitney Fordmania "Smallville"-televisiosarjassa. Vuonna 2007 hänellä oli pääosa televisiosarjassa "Flash Gordon".


title: Meliadit

text: Meliadit olivat kreikkalaisessa mytologiassa saarninymfejä, jotka syntyivät veripisaroista Kronoksen kuohitessa Uranoksen. Samasta verestä syntyivät myös erinykset ja gigantit. Hesiodos kertoi meliadeista alkaneen pronssikauden ihmisten sotaisan kolmannen sukupolven mukana.


title: Macaon jääkiekkomaajoukkue

text: Macaon jääkiekkomaajoukkue edustaa Macaota kansainvälisissä jääkiekko-otteluissa ja on IIHF:n jäsen.


title: Aurinkolurikki

text: Aurinkolurikki ("Neopsittacus musschenbroekii") on Papua-Uudella-Guinealla elävä kaijalaji. Laji on nimetty hollantilaisen luonnontieteilijän Pieter van Musschenbroeckin kunniaksi.


title: Aurinkolurikki

text: Aurinkolurikin pituus on noin 23 cm ja paino 43–55 g. Sen höyhenpuvun pääväri on vihreä, alapuolelta kellanvihreä. Päälaki on oliivinruskea keltaisin viiruin, myös naama ja kurkku ovat keltaviiruiset. Rinta ja vatsan keskiosa ovat punaiset, samoin siiven alapinta. Pitkähkön pyrstön kärki ja reunat ovat keltaiset, samoin pyrstön alapinta. Nokka on vaalean keltainen, iiris punainen ja koivet harmaat. Sukupuolet ovat samanvärisiä. Nuori yksilö on himmeämmän värinen ja sen iiris on kellanruskea tai oranssi.


title: Aurinkolurikki

text: Aurinkolurikki elää Papua-Uusi-Guinean vuoristoseuduilla. Lajin elinympäristön laajuus on 50 000–100 000 neliökilometriä ja sen populaation koko on arviolta yli 300 000 yksilöä. Lajista tunnetaan kolme alalajia: "musschenbroekii", "medius" ja "major".


title: Aurinkolurikki

text: Aurinkolurikit elävät vuoristometsissä 1 250–2 800 metrin korkeudella. Yleensä ne liikkuvat puiden latvustoissa pareittain tai pikku parvina. Ne lyöttäytyvät usein muiden lurikkien seuraan. Aurinkolurikki on harvinainen häkkilintuna.


title: Aurinkolurikki

text: Pesintä tunnetaan vankeudessa eläneiden lintujen osalta. Munia on tavallisesti kaksi. Haudonta-aika on noin 23 päivää ja pesäpoikasaika kaksi kuukautta.


title: Aurinkolurikki

text: Aurinkolurikit syövät kukkia ja niiden siitepölyä ja mettä sekä hedelmiä, marjoja, siemeniä ja mahdollisesti myös hyönteisiä ja niiden toukkia.


title: Kuwaitin jalkapallomaajoukkue

text: Kuwaitin jalkapallomaajoukkue edustaa Kuwaitia jalkapallon miesten maajoukkuekilpailuissa. Sitä hallinnoi Kuwaitin jalkapalloliitto.


title: Kuwaitin jalkapallomaajoukkue

text: Kuwaitin maajoukkue on esiintynyt kerran MM-kilpailujen lopputurnauksessa: Espanjan kisoissa 1982. Se pelasi ensin 1–1-tasapelin Tšekkoslovakiaa vastaan, mutta hävisi Ranskalle 1–4 ja Englannille 0–1 pudoten jatkosta alkulohkon jälkeen.


title: Kuwaitin jalkapallomaajoukkue

text: Kuwait voitti Aasian mestaruuden kotikisoissaan 1980. Se sijoittui alkulohkossaan toiseksi, kukisti välieräottelussa Iranin 2–1 ja loppuottelussa Etelä-Korean 3–0. Maanosan mestaruuskilpailuissa Kuwait on saanut lisäksi hopeaa Iranissa 1976 hävittyään loppuottelussa Iranille 0–1 sekä pronssia Singaporessa 1984 voitettuaan pronssiottelussa Iranin rangaistuspotkukilpailun jälkeen .


title: Walter Bockenkamp

text: Walter Bockenkamp (19. syyskuuta 1907 Wolfenbüttelin piirikunta – 1994 Hannover) oli saksalainen poliitikko ja sotilas.


title: Walter Bockenkamp

text: Bockenkamp liittyi jo vuonna 1930 maansa Saksan kansallissosialistiseen työväenpuolueeseen, jossa palveli SS-miehenä ja poliittisena ohjaajana. Toisessa maailmansodassa hän toimi Luftwaffen maajoukkojen esikuntaupseerina ja vastasi armeijakunnan huollosta. Sodan jälkeen Bockenkamp palveli reservinmajurina Bundeswehrissä.


title: Walter Bockenkamp

text: Vuodesta 1948 Bockenkamp toimi oikeistokonservatiivisen Deutsche Partein sihteerinä Ala-Saksissa. Hänet valittiin Ala-Saksin maapäiville 1959. Vuonna 1962 Bockenkamp loikkasi kristillisdemokraattiseen CDU:hun.


title: Smaragdilurikki

text: Smaragdilurikki ("Neopsittacus pullicauda") on Papua-Uudessa-Guineassa elävä kaijalaji.


title: Smaragdilurikki

text: Smaragdilurikin pituus on noin 18 cm ja paino 28–40 g. Sen höyhenpuvun pääväri on vihreä, alapuolelta kellanvihreä. Päälaki, naama ja posket ovat keltaviiruiset. Alapuoli on laajalti punainen, samoin siiven alapeitinhöyhenet ja kyynärsulkien alapinnalla oleva leveä juova. Pitkähkö pyrstö on vihreä. Nokka on oranssi, iiris punainen ja koivet harmaat. Sukupuolet ovat samanvärisiä. Nuori yksilö on himmeämmän värinen ja sen iiris on ruskehtava.


title: Smaragdilurikki

text: Smaragdilurikki elää Papua-Uusi-Guinean vuoristoseuduilla. Lajin elinympäristön laajuus on 50 000–100 000 neliökilometriä ja sen populaation koko on yli 30 000 yksilöä. Lajista tunnetaan kolme alalajia: "pullicauda", "alpinus" ja "socialis".


title: Smaragdilurikki

text: Smaragdilurikit elävät korkealla vuoristometsissä 1 750–3 800 metrin korkeudella. Yleensä ne liikkuvat puiden latvustoissa pareittain tai äänekkäinä pikku parvina. Ne ovat usein hyvin kesyjä. Smaragdilurikki on harvinainen häkkilintuna.


title: Smaragdilurikki

text: Pesintä tunnetaan vankeudessa eläneiden lintujen osalta. Munia on tavallisesti kaksi.


title: Smaragdilurikki

text: Smaragdilurikit syövät kukkia ja niiden siitepölyä ja mettä sekä hedelmiä, marjoja ja siemeniä.


title: Kazuya Mishima

text: Kazuya Mishima on fiktiivinen hahmo "Tekken"-videopeleissä. Hän on Heihachi Mishiman lapsi ja Jinpachi Mishiman lapsenlapsi. Kazuya on Jin Kazaman isä ja hänellä on adoptioveli Lee Chaolan, joka on hänen haastajansa useissa Tekken-peleissä.


title: Kazuya Mishima

text: Kazuya Mishima on Heihachi Mishiman esikoispoika. Hän on syntyjään kiltti ja kiintynyt äitiinsä Kazume Mishimaan. Kazume Mishima kuitenkin menehtyy selittämättömistä syistä ja tämä tekee Kazuyasta hyvin herkän. Heihachi ei voi sietää poikansa tunteellisuuttaan ja heittää tämän alas kallionkielekkeeltä "kasvatusmielessä". Oletettuaan poikansa kuolleen, Heihachin suosio kääntyy hänen adoptiopoikansa, Lee Chaolanin puoleen. Kazuya kuitenkin onnistuu nousemaan takaisin maan kamaralle ja päihittää isänsä ensimmäisessä rautanyrkkiturnauksessa. Hänen todellinen luonteensa paljastuu Mishima Zaibatsu-imperiumin uutena johtajana. Siinä missä hänen isänsä oli julma, Kazuya on täysin tunteeton. Hän aiheuttaa useille pelin hahmoille kuolemaan johtaviia tilanteita. Kazuya on hyvin sadistinen, eikä juurikaan osoita katumusta jo valmiiksi itsekkäisiin tekoihinsa liittyen.


title: Kazuya Mishima

text: Kazuya myi sielunsa Devilin hengelle saadakseen tarvittavat voimat päihittääkseen lähes kuolevaisen miehen voimien huipussa olevan Heihachin. Kazuya päihittää isänsä uusien voimiensa avulla ja selviää ensimmäisestä The King of Iron Fist-turnauksesta voittajana. Kahden vuoden ajan Devil-geeni oli ehtinyt jo turmella Kazuyan olemusta. Isäänsäkin julmempia toimia edistänyt Kazuya muuttaa Mishima Zaibatsun kovasta yrityksestä totaaliseksi Yakuzaksi. Hän edistää muun muassa huumeparonien toimintaa ja rahoittaa järjestäytynyttä rikollisuutta, jonka johdosta muun muassa Eddy Gordo menetti vanhempansa. Samalla tosin hän käy vakavaa sisäistä kamppailua mikä herpaannutti hänen keskittymisensä The King of Iron Fist Tournament 2 ajaksi. Myöhemmin Devil-geeni on turmellut Kazuyan täysin, eikä ristiriitoja enää ole.


title: Kazuya Mishima

text: Kazuya osallistuu ensimmäiseen turnaukseen, jossa kovinkaan monella ei ole tätä vastaan juuri mitään mahdollisuuksia. Vain Paul Phoenix onnistuu saamaan yhden tasapelin. Turnauksen loputtua Kazuya heittää isänsä Heihachin kalliolta ja taistelu päättyy Kazuyan voittoon.


title: Kazuya Mishima

text: Kazuya harjoittelee paljon ja osallistuu toiseen turnaukseen. Tämän johdettua Mishima Zaibatsua kahden vuoden ajan, hänen yhtiönsä tienasi paljon laittomuuksilla. Pelin lopussa mies joutuu Devil-geenin valtaan ja menettää täysin hallintansa. Heihachin loppuvideossa, hän heittää Kazuyan tulivuorelta alas ja hänen oletetaan kuolleen.


title: Kazuya Mishima

text:
Kazuyasta tulee läheisiä Jun Kazaman kanssa ennen Tekken 3:sen aikaa ja heille syntyi poika nimeltä Jin Kazama.
Kazuya ei esiintynyt Tekken 3:ssa pelattavana hahmona, mutta hänen kuvansa näkyy Eddy Gordon loppuvideossa valokuvassa, Eddy totesi hän on mies kaiken takana, joka murhasi hänen isänsä.


title: Kazuya Mishima

text: Kazuya palasi Tekken 4 vannoakseen kostoa Heihachille. G-corporation löysi hänen ruumiinsa muutamia päiviä kuolemansa jälkeen. Vallankumouksellista biokemiaa töissään hyödyntänyt G-corporation herätti Kazuyan henkiin ja loi hänelle uuden ruumiin.. Tekken Force-joukot hyökkäsivät, mutta Kazuya hoiteli heidät kaikki ja lupasi kostaa hänen isälleen King of Iron Fist Tournament 4:ssa. Samaan aikaan hänen puolet paholaisgeeninsä siirtyivät hänen pojallensa, Jin Kazamalle, joka vähensi hänen muodonmuutostensa määrää. Kazuya kertoo Heihachille: "Mitä olet mennyt tekemään Jin Kazamalle." Ja Heihachi totesi: "Kerron sinulle, kun olet taistellut." Kazuya voittaa taistelun ja tämän jälkeen Heihachi joutui näyttämään Jinin hänelle. Heihachi keskusteli hetken Devilin kanssa, joka kertoi, että hän melkein tappoi tämän muodon. Silloin Kazuya halusi demonstroida geeninsä tuhovoimaa ja heittää hänen paholaisvoimillansa Heihachin ulos huoneesta, ja yrittää herättää Jin Kazaman. Jin hoitelee Heihachi-ja Kazuya Mishiman, mutta hänen äitinsä ilmestyy hänelle, jonka jälkeen hän lentää pois käskien Heihachin kiittää pelastajaansa.


title: Kazuya Mishima

text: voitettuaan Heihachi-ja Kazuya Mishiman Jin oli lähtenyt, Jin lähti lentoon ja jätti Hon Marun taakseen. Kazuya ja Heihachi heräsivät hyökkäykseen, kun Jack-4 lähetettiin salamurhaamaan heidät. Kazuya ja Heihachi keräävät voimansa ja taistelevat yhdessä, kunnes Kazuya jättää isänsä kuolemaan muuttuen koko-Deviliksi ja lensi pois. Kazuya osallistuu viidenteen turnaukseen, ja löysi sieltä Ravenin. Kazuya puristi tältä arvokasta tietoa ja sai selville Heihachin elossaolon. Myöhemmin Kazuya löytää hänen isänsä todellakin selvinneen. Heihachi lahjoittaa turnauksen Jinpachi Mishimalle.


title: Kazuya Mishima

text: Kazuya osallistuu kuudenteen turnaukseen, jossa Jin oli nyt Mishima Zaibatsun johtaja. Jin oli julistanut maailmanlaajuisen sodan, johon myös G-Corporationkin otti osaa. Kazuya johti kyseistä armeijaa ja pyrki voittamaan sen. Epilogissaan Kazuya raahaa piestyn Devil Jinin ruhoa tämän sarvesta vain kohdatakseen Tekken Forcen edessään. Nämä odottivat hetkisen ja tekivät yksitellen kunniaa hänen edessään. Epilogi päättyy Kazuyan mielipuoliseen nauruun.


title: Kazuya Mishima

text: Kazuya Mishima, G-Corporationin johtaja haastaa Mishima Zaibatsun ja Shadaloon kilpaturnaukseen Pandoran rasian saavutamisessa. Epilogissaan hän löytää tagpartnerinsa Nina Williamsin kanssa kyseisen rasian. Williams paljastuu Mishima Zaibatsun petturiksi, mutta Kazuya aavisti tämän etukäteen. Hän usutti joukkojaan tämän kimppuun, mutta vain saadakseen nähdä kaikki nämä hakattuina. Tämä ei muuttanut Kazuyan tilannetta. Hän silti sai Pandoran haltuunsa.